ZAKON O IZVRŠENJU I OBEZBEĐENJU: PRVE KONTROLE RADA IZVRŠITELJA UKAZUJU DA NEMA VEĆIH PROPUSTA\nPrvi nadzor rada privatnih izvršitelja u Srbiji, koji su sproveli Komora izvršitelja Srbije i Ministarstvo pravde i državne uprave, pokazao je da većih propusta u radu nije bilo, navode za EurAktiv Srbija u ovim institucijama. Iako su stručna javnost i istraživanja novinara ukazala na brojne propuste i enormne zarade pojedinih kancelarija izvršitelja za samo nekoliko meseci, predsednik Komore izvršitelja Srbije tvrdi da velikih propusta nija bilo. U Ministarstvu pravde najavljuju kontinuirane kontrole, a prve na udaru će biti kancelarije izvršitelja na čiji rad se građani najviše žale. U Srbiji trenutno radi 109 privatnih izvršitelja, što je blizu trećine predviđenog broja od 334.\nPrema rečima predsednika Komore Mihaila Dragovića, Komora je prvu kontrolu sprovela pre dva meseca, a cilj je da se "izvršitelji koji su radili nešto što nije potpuno u skladu sa procedurom, upozore na to".\nOn je istakao da nije reč o velikim propustima, već o propustima u proceduri kao što je zavođenje predmeta.\n"Ima ljudi koji su možda pravili greške, a da nisu svesni toga. Što se tiče propusta, ja kao predsednik Komore nisam upoznat da ih je bilo", kaže Dragović.\nNa pitanje šta će biti sa izvršiteljima koji u zaključcima nisu obaveštavali dužnika da ima pravo na popust, on je naveo da izvršitelji rade na osnovu predloga za izvršenje koje im podnose komunalna preduzeća.\nKomunalna preduzeća su pre toga u obavezi da obaveste dužnike opomenom da ako ne plate dugovanje u određenom roku, podneće predlog za sprovođenje izvršenja, navodi Dragović.\nMeđutim, prema Pravilniku o tarifi o nagradama i naknadama za rad izvršitelja, dužnik ima pravo na popust od 50% na izvršiteljski honorar ako plati dug u roku od osam dana, ali dokumentacija koju je agencija Beta pribavila od građana pokazuje da pojedini izvršitelji ne obaveštavaju dužnike o tome i odmah traže pun iznos.\nPredsednik Komore izvršitelja priznaje da dobija žalbe građana na rad izvršitelja, ali da su "uglavnom neosnovane".\n"Dobijao sam žalbe, i uglavnom su bile neosnovane. U njima se vidi da je efekat postignut s obzirom da smo imali pravosuđe koje je (u izvršenju) bilo veoma neefikasno", kazao je Dragović. Kako je naveo, ljudi se uglavnom žale na efikasnost izvršitelja.\n"Nekih osnovanih primedbi i pritužbi nije bilo", naveo je Dragović.\nMinistarstvo pravde je nedavno takođe po prvi put kontrolisalo rad izvršitelja imenovanih za područje Osnovnog suda u Vranju i Privrednog suda u Leskovcu. Ovlašćena lica Ministarstva izvršila su uvide u poslovne knjige, evidencije izvršitelja, spise i uskladištene stvari, a od izvršitelja su traženi i svi drugi podaci o poslovanju.\nPomoćnica ministra pravde zadužena za pravosuđe Ljiljana Blagojević rekla je za EurAktiv Srbija da tek treba da dobije zapisnik službenika koji su vršili kontrolu, ali da je "opšti utisak da su kancelarije adekvatno opremljene i da se zakonito radi".\nOna je najavila da će biti napravljen detaljan plan nadzora po kome će se kontinuirano sprovoditi nadzor.\n"Već ovog meseca biće poslati službenici Ministarstva u ostale gradove, a uskoro će na red doći i kontrola Beograda", najavila je pomoćnica ministra.\nPrema rečima Blagojevićeve, za sad dvoje, troje službenika Ministarstva kontroliše izvršitelje, ali će taj broj biti povećan.\nOna je takođe potvrdila da Ministarstvo dobija žalbe na rad izvršitelja i najavila da će kancelarije na čiji se rad građani najviše žale, prve biti kontrolisane.\nKomentarišući navode o ekstremno velikim zaradama pojedinih izvršitelja, ona je ocenila da je jedan od razloga veliki broj zaostalih sudskih predmeta o izvršenju na kojima su izvršitelji radili i tako ostvarili zaradu.\nOna je takođe podsetila da zakon dozvoljava onom ko raspoređuje predmete da odabere izvršitelja zbog čega pojedini izvršitelji imaju ogroman broj predmeta iz oblasti komunalija, a pojedini nijedan.\nMeđutim, izmenama zakona predviđena je ravnomernija raspodela predmeta izvršiteljima.\nIzvor: EurActiv.rs, 28.8.2013.


Iron Maiden na dresu čuvenog kluba iz Premijer lige: Da li će im ovo pomoći da uđu u Ligu šampiona? - Telegraf.rs\n21/04/21 | 12:40 ≫ 12:10\nIron Maiden na dresu čuvenog kluba iz Premijer lige: Da li će im ovo pomoći da uđu u Ligu šampiona?\nLjubav između slavnog benda i Vest Hema cveta\nIron Maiden na dresu Vest Hema Printskrin: Youtube/Iron Maiden\nSlavni bend "Iron Maiden" i čuveni klub iz Premijer lige Vest Hem nastavili su da sarađuju, na radost mnogih fanova. Naime, ime legendarne rokenrol grupe naći će se na rezervnom dresu poznate engleske fudbalske ekipe, kao i na trening opremi.\n"Iron Maiden" je na svom Tviter profilu s ponosom objavio ovu saradnju.\n- Stiv (Stiv Haris, član grupe "Iron Maiden") se udružio sa Vest Hemom kako bi lansirao novi rezervni dres i opremu za treningu u okviru "Die With Your Boots On" kolekcije - navodi se na profilu poznate grupe.\nGovorimo poezijom: "Rijeka i more" Vesna Parun\nInače, saradnja između grupe "Iron Maiden" i Vest Hema nije začuđujuća, budući da su članovi ovog sastava, pre svega Stiva Haris i Brus Dikinson, navijači ovog engleskog kluba.\nTakođe, bend je sarađivao sa ovom fudbalskom ekipom i pre dve godine, u okviru ove iste kolekcije.\nPodsetimo se i tog snimka:\nInače, Vest Hem se nalazi na petom mestu u Premijer ligi, a da li će im ova saradanja sa grupom "Iron Maiden" pomoći da se domognu željene Lige šampiona (moraju da budu u prve četiri ekipe), videćemo.\nOkrenite 911 za pogodak Kejna: Totenhem sve bliži Evropi, napadač Spursa opet na vrhu liste strelaca\nVelbek udaljio Vest Hem od Lige šampiona, Mitrović s klupe gledao još jedan krah Fulama


(Video) Elektronsko prijavljivanje beba u porodilištima u Boru, Zaječaru i Knjaževcu | Ist Media\n06:51: PM Friday September 18, 2020\nObjavljeno 1. November 2016. at 10:31 piše Ivana\nISTOČNA SRBIJA (IST Media, I.M.) Projekat „Bebo dobrodošla na svet“ zaživeo je i u porodilištima u Boru, Zaječaru i Knjaževcu, odakle poručuju da za sada sve funkcioniše bez problema, iako je sistem u fazi uhodavanja.\nMladen Dumitrašković, šef odseka za primenu IKT u borskoj bolnici kaže da u Boru, gde je već na ovaj način prijavljeno nekoliko beba, sistem funkcioniše bez problema.\n„Suština je da se roditeljima omogući da sve završe u porodilištu umesto da obilaze matičara, MUP i filijalu zdravstvenog centra. U četvrtak, kada je sistem i počeo smo već prijavili prve bebe“, rekao je Dumitrašković.\nPrijavljivanje beba u porodilištu moguće i u Boru, Zaječaru i Knjaževcu.\nVesna Stanković, jedna od zaduženih za projekat u zaječarskom porodilištu izjavila je za IST Media da je uvođenje ovog sistema od velike koristi za roditelje.\n„Projekat je krenuo od četvrtka i već smo pet-šest beba upisali u knjigu rođenih na taj način. Uhodavamo se još uvek, a roditeljima je sigurno lakše jer je procedura pojednostavljena“, rekla je Stanković.\nZadovoljni su i u knjaževačkom porodilištu, gde je od četvrtka preko sistema „Bebo dobrodošla na svet“ prijavljena jedna beba.\nSistem podrazumeva pojednostavljenu proceduru upisa beba u matičnu knjigu rođenih, prijavu državljanstva i prebivališta, kao i prijavu bebe na zdravstveno osiguranje. Na ovaj način se štedi vreme i novac roditelja, koji sada obavezne procedure mogu obaviti u porodilištu, navodi se u saopštenju Ministarstva državne uprave i lokalne samouprave.\nSistem elektronske prijave već nekoliko meseci uspešno funkcioniše u 25 porodilišta širom Srbije, a od prošle nedelje u još 12 porodilišta i preko njega je prijavljeno više od 12.000 beba.\nAnimaciju Ministarstva državne uprave i lokalne samouprave koja objašnjava proceduru prijave beba možete pogledati ovde:


Nafta pojeftinila zbog dužničke krize u zoni evra - Bizlife.rs\nNafta pojeftinila zbog dužničke krize u zoni evra\n11:36 Njujork, 29/11/2011\nCene sirove nafte su jutros u Aziji pale ispod 98 dolara za barel pod pritiskom dužničke krize u zoni evra i u očekivanju da evropski lideri reše taj problem i očuvaju taj monetarni blok.\nNa Njujorškom merkantilnom tržištu, nafta za orijentacionu isporuku u januaru bila je u elektronskom poslovanju u padu 46 centi, na 97,75 dolara za barel, pošto je sinoć zaključena sa rastom od 1,44 dolara, na 98,21 dolar za barel.\nMarka “brent” je na londonskoj berzi ICE ugovarana 49 centi jeftinije nego juče, po 108,51 dolar za barel, prenela je agencija AP.\nCene sirove nafte su tokom poslednje dve sedmice oscilirale na nivou od blizu 100 dolara za barel jer su trgovci špekulisali o tome da li će dužnička kriza u evrozoni dovesti do raspada tog 17-članog bloka. Lideri zone evra nastoje da spreče širenje krize, a zemlje koje su kreditno sposobnije, kao što je Nemačka, razmatraju mogućnost velikih kupovina obveznica najzaduženijih članica, poput Grčke i Italije.\n“Na tržistu nafte za sada fundamentalni činioci imaju manji značaj, a lažna obećanja američkih i evropskih tehnokrata veći”, ukazano je u izveštaju energetske konsultantske i trgovačke firme “Šork grup”.\nNafta je juče u jednom trenutku skočila iznad 100 dolara za barel, pre nego što se na zaključenju povukla ispod tog nivoa. Glavni podsticaj cenama te sirovine dala je vest da su američki kupci u petak, prvog dana tradicionalne sezone božićnih kupovina, potrošili gotovo milijardu dolara više nego godinu dana ranije.


Povratak u školske klupe, EU donacija IT opreme srpskim školama - CorD Magazine Povratak u školske klupe, EU donacija IT opreme srpskim školama - CorD Magazine\nPočetak školske godine, nakon izazovnog perioda prilagođavanja novim okolnostima izazvanih pandemijom kovida 19, obeležiće povratak u školske klupe. U cilju jačanja uloge obrazovanja Evropska unija, kao najvažniji partner Srbije, pruža značajnu podršku i doprinos da se školska godina odvija što uspešnije.\nKvalitetno obrazovanje je pravo svakog deteta. U izazovnim situacijama pandemije, saradnjom EU i UNICEF-a obezbeđeno je 1950 IT uređaja koji su raspoređeni u 30 škola i još 250 računara za pedagoške asistente. Formiranjem biblioteka digitalnih tehnologija u školama, oprema se koristi za unapređenje kvaliteta nastave i od nje imaju korist svi nastavnici i 20 hiljada dece u tim školama.\nU cilju unapređenja kvaliteta i modernizacije nastave, EU je takođe obezbedila opremu za 52 srednje stručne škole koje obrazuju učenike u oblasti poljoprivrede, prerade hrane i veterinarstva. Nastava u tim školama realizuje se po osavremenjenim programima, a donacijom poljoprivredne mehanizacije, veterinarske i laboratorijske opreme vredne više od dva i po miliona evra, EU je doprinela da učenici neophodna praktična znanja i veštine stiču u uslovima koji su slični realnom radnom okruženju, što ih dodatno motiviše i olakšava proces učenja.


ARGUMENTI ZA I PROTIV REVIZIJE ŠLJIVANČANINOVE PRESUDE\n2010-10-12 HAG/DEN HAAG\nU Tribunalu je danas održana rasprava o reviziji žalbene presude kojom je bivši načelnik bezbednosti Gardijske brigade bivše JNA Veselin Šljivančanin osuđen na kaznu od 17 godina zatvora za pomaganje i podržavanje ubistva ratnih zarobljenika na poljoprivrednom dobru Ovčara kod Vukovara, 20. novembra 1991. godine.\nŽalbeno veće je, podsetimo, u maju prošle godine preinačilo prvostepenu presudu kojom je Šljivančaninu izrečena kazna od pet godina zatvora zbog pomaganja i podržavanja mučenja ratnih zarobljenika na Ovčari. Žalbene sudije su zaključile da je komandant gardijske brigade Mile Mrkšić "morao da kaže Šljivančaninu da je povukao vojnu policiju iz hangara na Ovčari" i tako ratne zarobljenike prepustio pripadnicima Teritorijalne odbrane koji su ih tokom noći pogubili.\nU međuvremenu, Žalbeno veće je kao "novu činjenicu" – koja nije bila poznata u vreme donošenja presude – prihvatilo iskazaMiodraga Panića, bivšeg načelnika štaba Gardijske brigade, koji je 20. novembra 1991. godine bio zajedno sa Mrkšićem i Šljivančaninom na komandnom mestu brigade. Svedočeći o tome u junu ove godine, Panić je tvrdio da "nije čuo" da je Mrkšić tom prilikom obavestio Šljivačanina o povlačenju vojne policije sa Ovčare. Panić je takođe tvrdio da za takvo naređenje nije čuo ni narednih dana, do povratka u Beograd.\nNastojeći da ospori Panićev iskaz, tužilaštvo je danas pozvalo svog vojnog eksperta Rejnoa Tunensa/Reynaud Theunens koji je, analizirajući vojnu doktrinu oružanih snaga bivše Jugoslavije, zaključio da se ona zasnivala na principima jedinstva rukovođenja i komandovanja, jednostarešinstva i poznavanja situacije na terenu. Tunens tvrdi da je, poštujući te principe, komandant Gardijske brigade morao da obavesti svog načelnika bezbednosti o povlačenju vojne policije zato što ga je prethodno zadužio za evakuaciju vukovarske bolnice i brigu o ratnim zarobljenicima.\nU unakrsnom ispitivanju, branilac Stefan Burgon je sugerisao da je Šljivančanin "poslednja osoba koju bi Mrkšić obavestio o povlačenju vojne policije i izvršenju krivičnog dela", zbog toga što bi kao načelnik bezbednosti mogao u svakom trenutku da pokrene istragu o tome.\nU završnim argumentima, tužilaštvo je ukazalo da Panićevom iskazu "ne treba dati težinu" zato što on želi da "zaštiti sebe, svoju jedinicu i Šljivančanina". Panić je, ukazala je tužiteljica Helen Brejdi, bio načelnik štaba i zamenik komandanta Gardijske brigade i "nezamislivo" je da "nije čuo i nije znao" da je Mrkšić naredio povlačenje vojne policije.\nBranilac je pozvao Veće da obori osuđujuću presudu Šljivančaninu jer "nema dokaza koji upućuju da ono što je Panić rekao nije istina". Branilac je takođe ukazao da Panić nikada ne bi kontaktirao odbranu Veselina Šljivančanina da je "hteo da izbegne potencijalno krivično gonjenje", dok je za Tunensa primetio da je "pristrasan" zato što je "analitičar tužilaštva".\nNa kraju rasprave, veću se obratio i Šljivančanin koji je ponovio da mu je "žao žrtava, da je došao da kaže istinu i da ga brine što se ispravni ljudi napadaju". Rekao je da mu "Panić nikada nije bio naklonjen" kao i da mu "Mrkšić ništa nije saopštio".\nNa tužilaštvu i odbrani je da dostave pisane podneske u kojima će obrazložiti argumente iznete na današnjoj raspravi, nakon čega će Žalbeno veće odlučiti da li će revidirati presudu Veselinu Šljivančaninu.\nTV Tribunal 471\nKARADŽIĆEV GAMBIT: Ispravljanje krivih šina i štemovanje kratera\nVOŽNJA ZA PAMĆENJE: Autobus smrti na liniji Omarska – Manjača\nSUDIJSKI PRODUŽETAK: Rasprava o reviziji presude Veselinu Šljivančaninu


Nova savezna vlada Australije polozila zakletvu\nTanjug 1. juna 2022. 08:38\nKANBERA – Nova savezna vlada Australije položila je danas zakletvu, a premijer Entoni Albaneze imenovao je rekordan broj žena u šaroliki kabinet koji uključuje verske manjine i starosedeoce Aboridžine, prenosi Rojters.\nUkupno 10 žena su članovi nove savezne australijske vlade koju čini 23 ministara, što je više od sedam u prethodnoj, koju je predvodio Skot Morison.\nMinistar industrije Ed Husić i ministarka omladine En Ali postali su prvi australijski muslimanski savezni ministri na ceremoniji u glavnom gradu države, Kanberi, dok je Linda Barni, koja je na ceremoniji nosila ogrtač od kože kengura, postala prva žena pripadnica Aboridžina koja je će predvoditi ministarstvo starosedelaca.\nAlbaneze je formirao privremeni kabinet, koje su činila četiri druga ključna člana, dva dana nakon izbora 21. maja, kako bi mogao da prisustvuje sastanku grupe Kvad u Tokiju, kojem su prisustvovali lideri SAD,Japana i Indije.\nZameniku premijera Ričardu Marlsu, koji je bio deo privremenog kabineta zajedno sa Peni Vong u spoljnim poslovima, Džimom Čalmersom koji vrši funkciju blagajnika i Kejti Galager koja predvodi finansije, dodeljen je resor odbrane, prenosi Rojters.\nAlbaneze je juče saopštio da Laburistička partija, nakon što je osvojila 77 mesta u Donjem domu parlamenta koji ima 151 poslanika, ima potrebnu većinu da sama formira većinsku vladu bez podrške drugih partija, navodi britanska agencija.\nAmbasador brani sporne nacionalne heroje\nVlasti Lavova zabranile rad Ukrajinskoj pravoslavnoj crkvi\nOd danas krecu letnje guzve, ocekuju se kolone na granicama\n06:21: Hitna pomoć: U toku noći u Beogradu 91 intervencija, 31 na javnom mestu


Početna » Politika » Page 2574\nLJAJIĆ: Od njega je bilo samo velike štete\nVest da je Vlada Srbije razrešila Željka Vasiljevića dužnosti državnog sekretara u Ministarstvu za rad i socijalnu politiku prošla je ovih dana gotovo nezapaženo, mada je tačno pre godinu dana tek imenovani državni sekretar podigao javnost na noge tvrdnjom da se demografska slika može popraviti jedino uvozom 100.000 žena iz Laosa, Burme, Kambodže i Vijetnama.\nPiše: M. R. Milenković 15. 9. 2009.\nZavršeno prijavljivanje za Međunarodni sud pravde\nPoslednji dan prijavljivanja za javnu raspravi o legalnosti jednostrano proglašene nezavisnosti KiM pred Međunarodnim sudom pravde u Hagu istekao je juče. Sud će naknadno objaviti broj prijavljenih država s rasporedom usmenih izlaganja.\nPiše: R. D. 15. 9. 2009.\nKreativni nesporazumi Đilasa i Mrkonjića\nOštra polemika koja se ovih dana vodi između ministra infrastrukture Milutina Mrkonjića, na jednoj i gradonačelnika Beograda Dragana Đilasa i njegovog zamenika Milana Krkobabića, na drugoj strani, zatalasala je vladajuću koaliciju, a posebno političke partnere okupljene oko Socijalističke partije Srbije. Međutim, kako tvrde socijalisti i PUPS, ali i DS, te nesuglasice neće dovesti do raspada koalicije, jer „ne mogu svi uvek da misle isto o svakom pitanju“. Navode i da baš u toj različitosti leži snaga koalicije na vlasti.\nPiše: M. R. Milenković 14. 9. 2009.\nPodrška svih partija koje dele evropske vrednosti\nOrganizacioni odbor Parade ponosa dobio je podršku od svih „relevantnih stranaka koje dele evropske vrednosti“, saznaje Danas od organizatora manifestacije najavljene za 20 septembar. Članovi Odbora naglašavaju da nije na strankama, već na pojedincima da podrže manifestaciju.\nPiše: N. Bogović 14. 9. 2009.\nFinaliziranje izveštaja o napretku Srbije u integracijama\nPotpredsednik Vlade Božidar Đelić sastaće se u četvrtak, 17. septembra, u Briselu sa predstavnicima Evropske komisije kako bi obavio konsultacije u vezi sa finaliziranjem izveštaja o napretku Srbije u evropskim integracijama – rečeno je Danasu u kabinetu srpskog vicepremijera zaduženog za evropske integracije. Izveštaj se odnosi na period oktobar 2008 – oktobar 2009. i, kako saznajemo, trebalo bi da bude saopšten javnosti 14. oktobra.\nPiše: S. Čongradin 14. 9. 2009.\nVojvođani nisu dobili poziv iz Beograda\nIako je ministarka pravde Snežana Malović najavila da će ovih dana biti održan sastanak Radne grupe Vlade s predstavnicima vojvođanske administracije na kojem bi bio usaglašen nacrt zakona o prenosu nadležnosti Vojvodine, predstavnici pokrajinske vlasti još nisu dobili poziv za taj sastanak.\nPiše: L. V. 14. 9. 2009.\nOptužuju Tačija za izdaju\nPredstavnici više kosovskih nevladinih organizacija zatražili su s jučerašnjeg mirnog protesta u centru Prištine, na kojem je učestvovalo oko 700 ljudi, ostavku premijera Hašima Tačija zbog toga što su Euleks i MUP Srbije potpisali sporazum o saradnji i optužili Tačija i predsednika parlamenta Jakupa Krasnićija za izdaju.\nPiše: R. D. 14. 9. 2009.\nPropisi i za funkcionere\nPredlog zakona o tajnosti podataka je povučen iz skupštinske procedure. Skinut je s dnevnog reda 31. avgusta, kada je bilo planirano njegovo usvajanje i poslat je na doradu. On neminovno mora da se donese, ali ne u ovom obliku, jer bi kao takav uticao na rad Agencije za borbu protiv korupcije, s obzirom da na grub način pogađa naše nadležnosti.\nPiše: Katarina Živanović 13. 9. 2009.\nStručnjaci za G17 i dalje protiv\nPredsednik SPS i zamenik predsednika Vlade Srbije Ivica Dačić pokrenuo je inicijativu da se izradi potpuno novi zakon o javnom informisanju i pozvao predstavnike vlasti, medija, novinarskih udruženja, međunarodnih organizacija, kao i stručnjake, da se aktivno uključe u izradu novog, za sve prihvatljivog zakona. Medijska udruženja i stručna javnost podržavaju ideju zamenika premijera, dok je koalicioni partner socijalista i inicijator tek usvojenih izmena Zakona o informisanju, G17 plus, ocenio da je reč o Dačićevom političkom marketingu.\nPiše: M. R. Milenković 13. 9. 2009.\nPotvrda nezavisnosti spoljne politike Srbije\nSrbija se pridružila deklaraciji EU, kojom se osuđuje izricanje smrtne kazne maloletnicima u Iranu, rukovodeći se pre svega svojim državnim interesima i u skladu s nezavisnošću svoje spoljne politike, kažu za Danas diplomatski izvori iz Vlade Srbije, objašnjavajući odluku zvaničnog Beograda da prvi put u 2009. zvanično podrži proglas Predsedništva Evropskog saveta kojim se izražava protivljenje odluci iranskih vlasti o pogubljenju trojice tinejdžera.\nPiše: N. T. 13. 9. 2009.\nBeograd i Priština prećutkuju elemente protokola\nPotpisivanje tehničkog sporazuma o policiji između MUP Srbije i Euleksa, iza kog slede još dva takva dokumenta o carinama i pravosuđu, čija je priprema u toku, trebalo bi Beogradu da otvori put ka belom šengenu. Sporazum o policiji, na koji se čekalo nekoliko meseci zbog protivljenja Prištine, pozdravili su EU i SAD, dok političari i u Prištini i u Beogradu imaju podeljena mišljenja.\nPiše: Jelena Tasić 13. 9. 2009.\nTADIĆ: Konsenzus za nove reforme\nPredsednik Demokratske stranke i predesednik Srbije Boris Tadić najavio je teške i ozbiljne političke i ekonomske reforme u Srbiji za koje će tražiti širi društveni konsenzus. Tadić je na sednici Glavnog odbora DS u Centru Sava rekao da je u toku kreiranje mera koje se odnose na reformu celokupnog sistema finansija sa kojima će se izaći u javnost kada taj posao bude završen.\nPiše: Beta 13. 9. 2009.\nPredstavnik Euleksa potpisao protokol o saradnji sa MUP\nŠef policijskog odeljenja Euleksa Rajner Kun potpisao je u petak protokol o tehničkoj saradnji Euleksa i Ministarstva unutrašnjih poslova Srbije, potvrdio je medijima portparol Euleksa Kristof Lamfalusi. Nezvanični izvori EU u Briselu prethodno su potvrdili da je potpisan protokol i da će original potpisanog dokumenta uskoro biti poslat u Beograd.\nPiše: R. D. 11. 9. 2009.\nEU ne dozvoljava presedan za Srbiju\nNisu istinite glasine o tome da Beograd i Brisel vode intenzivne pregovore o mogućem presedanu koji bi Evropska unija učinila u slučaju Srbije, odobravajući joj da podnese kandidaturu za članstvo i pre odblokiranja Sporazuma o asocijaciji i pridruživanju- kaže za Danas Amadeu Altafaj Tardio, portparol komesara za proširenje Olija Rena.\nPiše: Snežana Čongradin 11. 9. 2009.\nSrbija prvi put osudila Iran\nSrbija se ovih dana prvi put u 2009. pridružila nekoj deklaraciji Evropske unije kojom se osuđuju kršenja ljudskih prava u Iranu. Predsedništvo Evropskog saveta je u utorak 8. septembra usvojilo deklaraciju kojom se izražava zabrinutost zbog proglašenja smrtne kazne nad maloletnicima Behnudu Šoji, Rezi Padašiju i Huseinu Hagi u Islamskoj Republici Iran, a među državama koje su se priključile ovom dokumentu nalazi se i Srbija.\n1 … 2.573 2.574 2.575 … 2.957\nTerete je da je na inauguraciji predsednika Zorana Milanovića, izvodeći himnu „Lijepa naša“, „koristila izrugljive… https://t.co/2myVKKP4WC\nNajnoviji izveštaj STO, Unicefa i medicinskog časopisa Lancet\nPredstavnica za štampu Bele kuće Stefani Grišam je u saopštenju danas demantovala navode da je Tramp uputio bivšeg… https://t.co/14Vn8AVqGF


Vesti online / Vesti / Svet / Pentagon u panici: Putin se sprema za nuklearni rat protiv Amerike?\nPentagon u panici: Putin se sprema za nuklearni rat protiv Amerike?\nRuski mediji preneli su vest da se bunkeri, koji su sposobni da izdrže udare atomskih bombi, grade širom Rusije, a američki obaveštajci su ubeđeni da se Vladimir Putin sprema za nuklearni rat.\nRizik od mogućeg nuklearnog rata se povećava iz dana u dan\n- Rusija se priprema za veliki rat, za koji veruje da će biti nuklearni i da će oni lansirati prve rakete. Amerika se ne priprema za veliki rat, a još manje za nuklearni, to je zabrinjavajuće - rekao je Mark Šnajder, nekadašnji zvaničnik Pentagona zadužen za nuklearnu bezbednost, a preneli su domaći mediji.\nDo sada, CIA je identifikovala dva bunkera Voronovo i Šarapovo, a gradi se i veliki komandni centar za slučaj nuklearnog rata u blizini planine Jamantau na Uralu.\n- Alarmantno je što ruska doktrina podrazumeva da taktično nuklearno oružje može biti korišćeno u konvencionalnim ratovima - rekao je general Kurtis Skaparoti, komandir snaga SAD u Evropi.\n* I Putin ima svoje uslove: Može saradnja sa Amerikom, ali...\nIstorija će suditi američkim liderima\nSvakog dana se povećava mogućnost za početak nuklearnog rata između SAD i Rusije, rekao je doktor Loren Tompson, ekspert za bezbednost iz uticajnog Instituta “Leksington”.\n- Najverovatnije mesto gde će doći do vojne konfrontacije jeste Baltik. Istorija će jednog dana zabeležiti da je najveća greška američkih lidera bila ta što su zanemarili mogućnost nuklearnog rata između Amerike i Rusije pošto je završen Hladni rat - poručio je on.\nInače, podsetimo na izjavu zamenika američkog ministra odbrane Majkla Karpentera od pre nekoliko meseci, kada je rekao da je NATO potpuno nemoćan pred Rusijom.\n- NATO ne može da se odbrani u oblastima s najizloženijim članicama. Ruskim trupama treba najviše 60 sati da osvoje Estoniju i Letoniju. Tako brz poraz ostavio bi NATO veoma malo mogućnosti za odbranu - kazao je tada on.\nRusija se priprema za testiranje naprednog nuklearnog projektila, za koji NATO nema rešenje, rakete tipa RS28, nazvane “Satana 2″. Razvili su podmornicu koja je sposobna da ispali nuklearnu bombu, a rade i na proizvodnji hipersonične rakete.\nSVET Rusi upozoravaju: Amerika hoda po ivicama nuklearnog rata...


Sportski savezi Srbije sportski savez Beograda sportski savez Vojvodine fudbalski savez beograda fudbalski savez Srbije fudbalski savez Vojvodine\nNa ovoj strani portala 011info.com se nalaze prezentacije sportskih saveza. Ovde ćete pronaći kontakt podatke (adrese, telefone, web adrese …) skoro svih sportskih saveza - od rukometnih i fudbalskih na gradskom nivou do onih na nivou republike kao što su FSS, KSS, TNS …\nDr Ivana Ribara 170, Novi Beograd\nStreljački klub MUŠ osnovan je 11.11.1993. godine. Strelište danas svojim sadržajima, čiji je prevashodni cilj unapređenje streljaštva u svim kategorijama, privlači brojne posetioce, pre svih zaljubljenike u precizan hitac – MUŠ. Svi članovi kluba MUŠ...\nOmladinsko Sportsko Društvo Beograd trenutno broji osam sekcija u svojoj plavo - beloj porodici. OSD sačinjavaju fudbalski, košarkaški, rukometni, džudo, šahovski, teniski, atletski i biciklistički klub. Ranije su još postojale hokejaška, muška rukometna...


RTCG - Radio Televizija Crne Gore - Nacionalni javni servis :: Društvo :: Reforme pokazuju zrelost CG da bude članica EU\nKOMESARKA TISEN 24. 04. 2018. 11:34 >> 11:30 0\nReforme pokazuju zrelost CG da bude članica EU\nKroz Strategiju za zapadni Balkan, Crna Gora je prepoznata kao lider u regionu u pregovaračkom procesu ka članstvu u EU, a upravo reforme u okviru socijalne agende pokazuju zrelost i spremnost Crne Gore da bude punopravna članica EU, ocijenila je komesarkom za zapošljavanje, socijalna pitanja, vještine i radnu mobilnost, Marian Tisen (Marianne Thyssen).\nSa Tisen je u Briselu u okviru radne posjete evropskim institucijama razgovarao ministar rada i socijalnog staranja, Kemal Purišić.\nKako je saopšteno iz tog vladinog resora, Purišić je tokom razgovora prezentovao strukturne reforme, reforme radnog zakonodavstva, reforme u okviru tržišta rada, kao i reforme u socijalnoj politici, koje se sprovodi Minisatarstvo rada i socijalnog stranja Crne Gore.\nPurišić je, kako se dodaje, naglasio značaj osnaživanja uloge i pozicije socijalnog dijaloga u Crnoj Gori.\n"Komesarka Tisen je pozdravila aktivnosi koje se preduzimaju u okviru usaglašavanja crnogorske socijalne agende sa agendom EU, naglasivši da je kroz Strategiju za zapadni Balkan, Crna Gora prepoznata kao lider u regionu u pregovaračkom procesu ka članstvu u EU, kao i da upravo ove reforme u okviru socijalne agende pokazuju zrelost i spremnost Crne Gore da bude punopravna članica EU", navodi se u saopštenju.\nTisen je dodala da će proširenje EU biti zasnovano na principu zasluga i ispunjavanja uslova koji su definisani kroz završna mjerila u okviru pregovaračkih poglavlja.\n"Naglasila je dobru saradnju EU i Crne Gore u okviru politike za zapošljavanje i socijalne politike", kazali su iz ministarstva.\nU Generalnom direktoratu za susujedstvo i pregovore o proširenju, kako je saopšteno, Purišić se sastao sa šefom jedinice za Crnu Goru, Tomasom Haglajtnerom.\nOn je, tom prilikom istako da nakon otvaranja pregovaračkih poglavlja 19-zapošljavanje i socijalna politika i 2-slobodno kretanje radnika, Ministarstvo rada i socijalnog staranja aktivno radi na usaglašavanju zakonodavstva sa EU zakonodavstvom, kao i na ispunjavanju svih zahtjeva koji su definisani kroz Zajedničke pregovaračke pozicije EU.\n"Haglajtnerom je podržao napore Crne Gore, kako bi se osiguralo da reforme koje se sprovode u radnom zakonodavstvu, budu usaglašene sa EU zakonodavstvom. Naglasio je značaj osiguravanja administrativnih kapaciteta za implementaciju zakonodavnih reformi. Haglajtner je posebno ukazao na značaj korištenja predpristupnih fondova EU, ističući značaj ROMA seminara koji će se održati u Crnoj Gori tokom juna mjeseca ove godine", zaključuje se u saopštenju.\nPurišić: Unaprijeđen poslovni ambijent\nUtvrđeno ukupno 20,45 hiljada radnih dozvola\n27. 12. 2018. 2\nNeradni 1. i 2, 6, 7. i 8. januar\n24. 12. 2018. 4


Opozicija namjerno zanemaruje strateški odnos Srpske i Srbije\nSavjetnik predsjednika Republike Srpske Dragan Kalinić smatra da pokušaj SzP da odnos Srpske i Srbije u narodu prikaže isključivo kao personalni odnos predsjednika Milorada Dodika i Aleksandra Vučića i igru manipulacije i podrške predstavlja još jednu od "predizbornih podvala opozicije u Srpskoj".\n"Opozicija namjerno zanemaruje činjenicu da je odnos Srpske i Srbije strateški odnos dvije zemlje, pri čemu je Srbija odlučna da se bori za Republiku Srpsku, ali i da poštuje dejtonski definisanu BiH, kao što i mi u Srpskoj iskreno želimo ekonomski jaku i politički i bezbjednosno stabilnu Srbiju jer je to u interesu i Republike Srpske, ali i same BiH ako to oni uopšte žele da vide u Sarajevu", istakao je Kalinić.\nOn je ocijenio da "frustrirana opozicija jednostavno na to nema valjan odgovor, osim izliva bijesa pri svakom susretu Dodika i Vučića i izmišljanja da se Srbija navodno miješa u izbore u Republici Srpskoj".\n"Nesumnjivo je da je, zahvaljujući Dodiku i Vučiću, saradnja sa Srbijom nadmašila u kvalitetu i kvantitetu ono što smo imali u vrijeme Slobodana Miloševića ili Vojislava Koštunice. Naš narod to vidi i svim srcem odobrava", rekao je Kalinić.\nOn je izrazio nadu da će ta saradnja biti nastavljena i u budućem periodu, posebno u oblasti ekonomije, jer u Republici Srpskoj postoje brojna uspješna mala i srednja preduzeća kojima treba pomoći da nađu strateške partnere u velikim sistemima u Srbiji, a i Srbija može da osnuje sestrinske firme u Republici Srpskoj jer su značajni privredni i poljoprivredni resursi neiskorišteni.\n"Za neko buduće vrijeme, koje će sigurno doći, važno je i da što više građana Republike Srpske aplicira po mnogo jednostavnijim procedurama i za državljanstvo Srbije. To Hrvati odavno praktikuju. Takođe, zašto Srbija ne bi svojim izbornim zakonom omogućila da u njihovom parlamentu mogu biti birani i poslanici Srbi iz dijaspore, a prije svega iz Republike Srpske. Te dvije stvari nam niko ne može zabraniti i to bi trebalo uraditi što prije", ocijenio je Kalinić.\nDragan Kalinić miješanje u izbore Aleksandar Vučić\nVučić o miješanju stranaca u izbore\nReći ću Ivaniću sve u lice, ali nakon izbora VIDEO


Treća doza kineske Sinopharm vakcine protiv koronavirusa povećava nivo antitijela koja opadaju nekoliko mjeseci poslije primanja druge doze, pokazalo je istraživanje sprovedeno u Kini.\nStudija, koju još treba da potvrde i drugi naučnici, objavljena je u trenutku kada se u Kini daje treća doza vakcine rizičnim grupama populacije, iz straha da zaštita slabi protokom vremena, piše VOA.\nNivo antitijela pet mjeseci poslije revakcinacije Sinopharmom opada za 70 posto u odnosu nivo koji se dostigne četiri sedmice poslije druge doze vakcine, pokazalo je istraživanje u kome su učestvovali zdravstveni radnici.\nAli, sedmicu dana poslije treće doze, koncentracija antitijela ponovo raste.\nI druge vakcine protiv koronavira slabe protokom vremena, pa su njihovi proizvođači predložili da se da treća doza. Međutim, neki naučnici kažu da je potrebno više podataka da bi se znalo da li je treća doza potrebna ili ne.\nPoslije treće doze Sinopharm vakcine popravlja se i ćelijski odgovor na virus, navodi se u istraživanju i dodaje da je ćeljski odgovor i najvažniji za dugoročnu zaštitu od virusa.


Datum objave: 05.04.2017 07:09 | Autor: Ministarstvo održivog razvoja i turizma\nDanas je održan uvodni sastanak povodom projekta „Plan pripravnosti za saradnju sa Zelenim klimatskim fondom i izrada Nacionalnog programa prioritetnih aktivnosti” koje Ministarstvo održivog razvoja i turizma realizuje u saradnji sa Programom Ujedinjenih nacija za životnu sredinu (UNEP), kroz partnerstvo sa Zelenim klimatskim fondom (ZKF).\nZKF je institucija osnovana 2012. pod okriljem Okvirne konvencije UN o klimatskim promjenama (UNFCCC) sa mandatom obezbjeđenja podrške zemljama članicama u njihovoj tranziciji ka dostizanju niskokarbonskog razvoja i prilagođavanju na negativne posljedice promjene klime. Crna Gora je saradnju sa ZKF uspostavila tokom septembra 2015. godine.\nSastanku su prisustvovali predstavnici instuticija koje su prepoznate kao relevantne za oblast klimatskih promjena. Učesnici su upoznati sa principom funkcionisanja ZKF-a koji predstavlja instrument za unaprijeđeno finansiranje u oblasti klimatskih promjena na globalnom nivou.\nUčesnicima se u uvodnom dijelu sastanka obratio generalni direktor za klimatske promjene u Ministarstvu održivog razvoja i turizma, Srđan Mugoša, koji je istakao da klimatske promjene predstavljaju globalni problem, a obaveza je svake države da aktivno učestvuje u borbi protiv istih. Kako je posebno naveo, Crna Gora planira da ratifikuje Pariški sporazum o promjeni klime kao krovni dokument na globalnom nivou sredinom 2017. godine, čime će se dokazati posvećenost Crne Gore u borbi protiv klimatskih promjena.\nKako je istakao Andrej Lakić, kontakt osoba ispred Ministarstva održivog razvoja i turizma za ZKF, projekat će omogućiti podršku za jačanje kapaciteta institucija Crne Gore u oblasti mitigacije i prilagođavanja na klimatske promjene, kao i definisati jasne prioritete za finansiranje od strane ZKF-a u narednom periodu. Nakon izrade Plana pripravnosti, Crna Gora može dobiti dodatna sredstva za razvoj prioritetnih projektnih predloga i njihovog kasnijeg finansiranja. Tokom sastanka, informisano je o dosadašnjim aktivnostima ZKF-a, između ostalog, da je do danas kapitalizacija dosegla 11 milijardi američkih dolara sa ambicioznim ciljem za povećavanje fonda na 100 milijardi do 2020.\nMinistarstvo održivog razvoja i turizma će u saradnji sa UNEP-om, u narednih 12 mjeseci, realizovati projekat koji je odobren od strane Sekretarijata ZKF-a, a vrijednost istog je 300,000 američkih dolara.


HRsvijet.net - Kosovski specijalci zauzeli hidrocentralu Gazivode - Vojska Srbije u stanju pripravnosti\nKosovski specijalci zauzeli hidrocentralu Gazivode - Vojska Srbije u stanju pripravnosti\nKosovski specijalni policajci, pripadnici jedinice ROSU, zauzeli su u subotu umjetno jezero i hidrocentralu Gazivode, piše beogradski Blic.\nAkciju je, prema informacijama Blica, izvelo 60 naoružanih specijalaca koji su opkolili jezero.\nSrpska strana tvrdi kako Albanci zahtijevaju da im se Gazivode preda u zamjenu za ostvarenje obećanja iz sporazuma o formiranju Zajedničkog vijeća srpskih općina, svojevrsne samoupravne institucije u većinski srpskom dijelu sjevernog Kosova.\nPotpredsjednik srbijanske vlade i ministar unutarnjih poslova Nebojša Stefanović izdao je nalog da sve specijalne i posebne jedinice policije stavi u stanje najviše pripravnosti, priopćio je srbijanski MUP.\n- Povodom napada Albanaca na sjever Kosova i Metohije i hapšenja Srba koji nisu počinili bilo kakvo kazneno djelo, naložio sam ravnatelju policije da sve specijalne i posebne jedinice policije stavi u stanje najviše pripravnosti - ističe se u priopćenju.\nIstovremeno, Blic doznaje i da je srbijanski predsjednik Aleksandar Vučić načelniku glavnog stožera Milanu Mojsiloviću naredio stavljanje kompletne Vojske Srbije u stanje najviše borbene spremnosti 'zbog napada albanskih specijalaca na Srbe na sjeveru KiM'.\nČelnik vladinog ureda za Kosovo Marko Đurić na izvanrednoj je tiskovnoj konferenciji izjavio da je Vučić o situaciji na sjeveru Kosova izvijestio visoke dužnosnike međunarodne zajednice i zatražio njihovo reagiranje sukladno sporazumima o uvjetima angažiranja kosovskih postrojbi na sjeveru Kosova.\nPodsjetimo, jezero Gazivode i pripadajuća hidrocentrala strateški su pogon na sjeveru Kosova, na granici sa Srbijom, kojim upravlja Elektroprivreda Srbije, a oko vlasništva i načina upravljanja već dulje vrijeme spore se Beograd i Priština. Iz spomenute hidrocentrale električnom energijom se opskrbljuje veći dio sjevernog Kosova, u kojemu većinu stanovništva čine etnički Srbi i u kojemu kosovske institucije slabo funkcioniraju.


Da bi nepokretnost mogla da se uknjiži u zemljišne knjige potrebna je sledeća dokumentacija:\nUgovor između investitora i preduzeća koje je dalo stan u otkup (samo za stanove iz otkupa)\nUgovor o otkupu stana (ukoliko je stan iz otkupa) ili Ugovor o kupoprodaji nepokretnosti (ukoliko stan nije iz otkupa već je kupljen direktno od investitora). Ovi ugovori moraju biti sudski overeni originali sa pečatom nadležne RUJP (u daljem tekstu: republička uprava javnih prihoda) da je porez na promet apsolutnih prava plaćen ili da je ugovor oslobođen poreza.\nPotvrda da je stan isplaćen u celosti koju izdaje preduzeće od kojeg je stan kupljen ili otkupljen u originalu.\nUkoliko je stan prodavan više puta sve Ugovore o kupoprodaji nepokretnosti između svih bivših vlasnika. Svi ugovori moraju biti originali overeni u sudu sa peèatom nadležne RUJP da je porez na promet apsolutnih prava plaćen.\nUkoliko je stan poklonjen sinu, ćerki ili nekom drugom potreban je Ugovor o poklonu u originalu sa pečatom nadležne RUJP da je taj ugovor oslobođen poreza na promet apsolutnih prava ili da je porez plaćen.\nUkoliko je stan bio predmet doživotnog izdržavanja potreban je Ugovor o doživotnom izdržavanju u originalu i Ostavinsko rešenje u originalu sa pečatima da je plaæen porez na promet apsolutnih prava\nUkoliko je stan bio predmet ostavine potrebno je Ostavinsko rešenje sa regulisanim porezom u originalu.\nUkoliko je stan bio predmet zamene jedne nepokretnosti za drugu nepokretnost potreban je Ugovor o razmeni nepokretnosti u originalu sa pečatima nadležnih RUJP da je porez plaćen ili da je ugovor oslobođen poreza. (Primer: ukoliko je izvršena zamena stanova tako da je jedan stan na Novom Beogradu, a drugi na Banovom brdu, onda je potrebno da na taj ugovor stave pečate i RUJP Novi Beograd i RUJP Čukarica).\nUkoliko vlasnik ima svu neophodnu dokumentaciju od prvog vlasnika do poslednjeg vlasnika, onda može nesmetano da se uknjiži u zemljišne knjige.


Vučić će prvi primiti vakcinu protiv korone – Otvoreno\nPočetna Vesti Vučić će prvi primiti vakcinu protiv korone\npetak, 13. novembra 2020 : 13:47\nVučić će prvi primiti vakcinu protiv korone\nSvet se trenutno otima o vakcinu koju su razvile kompanije Fajzer i Bajontek, a čija je efikasnost veća od 90 odsto, a što se tiče Srbije – prve doze su već rezervisane.\nTokom naredne nedelje kompanije će zatražiti dozvolu nadležne američke institucije za lekove (FDA), ali već cela Evropa traži tu vakcinu. Ministar zdravlja Zlatibor Lončar istakao je da je Srbija jedna od prvih pet zemalja u svetu koje su potpisale ugovor sa američkom laboratorijom Fajzer o nabavci vakcine protiv koronavirusa i najavio da će iz tog razloga, Srbija tražiti dodatne količine vakcine pored 1,8 miliona doza koje su po rečima predsednika Srbije Aleksandra Vučića, već naručene.\nVučić je ranije najavio da se prve količine očekuju do Nove godine, a do kraja marta će biti obezbeđeno 350.000 doza vakcina, koje će prvo primiti zdravstveni radnici, vojska i policija, kao i hronični bolesnici.\nIpak, moglo bi da se desi i da sam predsednik Vučić bude prvi u Srbiji koji će “testirati” Fajzerovu vakcinu. Naravno, s višim ciljem.\n“Ja ću primiti prvu vakcinu koja bude došla u Srbiju, da bi ljudi mogli da vide koliko verujemo u to i koliko je važno. Ja ću da primim od prvog proizvođača, ko god to da bude, Ana (Brnabić) će da primi od drugog, neko treći od trećeg, svejedno nam je. Važno nam je da ljudi mogu da prime vakcinu, da možemo da obezbedimo sigurnost i zdravlje za naše građane”, rekao je ranije Vučić.


Miloš Bosančić - Blic Sport\nIgrači okreću leđa Lalatoviću: Bosančić napustio trening\nMiloš Bosančić je u četvrtak napustio trening fudbalera Crvene zvezde.\nBosančić za Blicsport: Imam karakter da budem lider Zvezde\nMiloš Bosančić se proteklog vikenda našao u žiži fudbalske javnosti po nekoliko osnova, a sve u vezi sa derbijem. Ipak, vreme derbija je prošlo, crveno-beli žele da ga zaborave i izvuku samo dobro od njega. Jedna od dobrih stvari je bila i Bosančićeva igra. Međutim jasno je da mora još bolje, jer se od njega još više očekuje.\nMažić u tunelu sprečio sukob Ilića i Bosančića\nMiloš Bosančić, bivši igrač Partizana, a sada Zvezde, bodreći saigrače u tunelu vređao je crno-bele, pa mu je Saša Ilić očitao bukvicu. Na terenu je svih 90 minuta proteklo u najboljem redu, ali u poluvremenu 147. večitog derbija umalo da dođe i do ozbiljnijeg obračuna na putu ka svlačionicama, saznaje "Blic".\nBosančić: Bili smo bolji 60 minuta, Partizan ni iz čega došao do pobede\nVezista Crvene zvezde Miloš Bosančić žalio je zbog pada u igri u poslednjih 30 minuta protiv Partizana, koji je lošu fizičku spremu rivala iskoristio i slavio sa 1:0 u 147. večitom derbiju.\nZvezda zakopala "ratne sekire" sa Toletom, napravljen dogovor sa "delijama"\nVršilac dužnosti generalnog sekretara FK Crvena zvezda i praktično glavni operativac crveno-belih, Zvezdan Terzić, priključio se pripremama ekipe u Sloveniji, a potom je predstavnicima medija govorio o mnogim temama koje se tiču aktuelnog trenutka kluba sa Marakane. Između ostalog, i o odluci Tomislava Karadžića da se iznova kandiduje za predsednika FSS-a, ako "orlovi" izbore plasman na EURO2012, ali i o pregovorima sa navijačima Zvezde o dolasku Miloša Bosančića.\nBosančić za Blicsport: Treba mi vreme, imam snage za 25 minuta\nMiloš Bosančić je debitovao za Crvenu zvezdu u pobedi od 2:0 protiv Krškog na pripremama u Sloveniji, a posle meča priznao je da će mu biti potrebno vreme kako bi bio potpuno spreman za izazove u novoj sezoni.\nKokeza potvrdio: Bosančić Zvezdin\nMiloš Bosančić biće sedmo pojačanje Crvene zvezde u letnjem prelaznom roku.\nTerzić pred prvom bitnom odlukom u Zvezdi: Dovesti Bosančića ili ne?\nZvezdan Terzić, praktično prvi čovek Crvene zvezde, prvi put će od kako je došao u klub biti suočen sa suštinom kluba sa Marakane i načinom na koji se on vodi, a sve kroz prizmu dovođenja Miloša Bosančića. On jednostavno mora da odluči da li će poslušati glas "severa" ili učiniti ono što trener i on smatraju za neophodno i kao važan interes kluba.\nBosančić dolazi da "severu" dokaže da je za Zvezdu!\nMiloš Bosančić je raskinuo ugovor sa korejskim Gjonganom i na putu je za Beograd, gde ga očekuju finalni pregovori sa Crvenom zvezdom.\nBivši selektor trener Bosančiću, Bubalu i Sretenoviću, Petković u Gjongnamu\nBivši selektor fudbalske reprezentacije Srbije i Crne Gore Ilija Petković imenovan je za trenera južnokorejskog prvoligaša Gjongnama, potvrdio je ovaj klub.\nŠou Bosančića u Seulu: Bomba u stilu Ronalda, pa lob kao Maradona!\nSrpski vezista Miloš Bosančić igra kao preporođen u Južnoj Koreji o čemu svedoče i dva spektakularna gola u dresu Gjeongnama.\nBosančić postao prvak Češke, Slovan u Liberecu odoleo Plzenu\nFudbaleri Slovana iz Libereca osvojili su titulu prvaka Češke, pošto su u poslednjem kolu kod kuće remizirali bez golova sa direktnim konkurentom Viktorijom Plzen.


Članovi Delegacije PSBiH u PSSEECP-u učestvovali na 8. Plenarnoj sjednici PSEECP-a\nUsvajanjem završne deklaracije danas je u Antaliji, pod predsjedavanjem Ankare (Republika Turska), završena 8. Plenarna sjednica Parlamentarne skupštine Procesa saradnje u Jugoistočnoj Evropi (PSSEECP) u čijem su radu učestvovali i predsjedavajući Delegacije Parlamentarne skupštine Bosne i Hercegovine (PSBiH) u PSSEECP-u Bariša Čolak i zamjenica predsjedavajućeg Delegacije Ljubica Miljanović.\nPlenarno zasjedanje PSSEECP-a svojim obraćanjem otvorio je predsjednik Velike narodne skupštine Republike Turske Mustafa Şentop, koji je rekao da njegova zemlja snažno podržava SEECP i da se zalaže da zemlje članice ove regionalne inicijative maksimalno povećaju nivo saradnje i međusobne podrške i solidarnosti, posebno u vrijeme trajanja pandemije virusa korona.\nU svom obraćanju učesnicima 8. Plenarne sjednice PSSEECP-a, predsjedavajući Delegacije PSBiH u PSSEECP-u Bariša Čolak iznio je ocjenu da je ova regionalna inicijativa, u sinergiji sa procesom stabilizacije i pridruživanja Evropskoj uniji, pomogla da se u posljednje dvije decenije naš region transformiše iz regiona otvorenih sukoba i netrpeljivosti u region saradnje i prosperiteta zasnovanih na zajedničkim interesima.\nGovoreći o procesu evropskih integracija BiH, Čolak je naglasio da je evropski put BiH opterećen raznim problemima i izazovima, od kojih je, kao jedan od najvećih, naveo izmjene izbornog zakonodavstva u pravcu primjene osnovnih demokratskih standarda i kroz uvažavanje demokratski izražene političke volje sva tri konstitutivna naroda u BiH i svih njenih građana. Izražavajući čvrsto uvjerenje da BiH može i mora pronaći dovoljno unutrašnjeg potencijala za dogovor na tragu evropskih političkih vrijednosti, Čolak je upozorio da je to obaveza svih političara u BiH, kako prema pripadnicima sva tri konstitutivna naroda i svim građanima koji žive u BiH tako i prema regionu unutar kojeg nastojimo izgraditi bolje odnose i zajedničku evropsku perspektivu sarađujući unutar inicijativa kao što je SEECP.\nOcjenjujući veoma važnom ulogu PSSEECP-a, Čolak je u svom obraćanju također pozvao na jačanje saradnje, regionalnog dijaloga i solidarnosti između zemalja članica ove regionalne inicijative. (cijeli govor predsjedavajućeg Delegacije PSBiH u PSSEECP-u Bariše Čolaka možete pročitati ovdje)\nSvi učesnici 8. Plenarne sjednice PSSECP-a ocijenili su predsjedavanje Ankare kao veoma uspješno. Predsjedavanje ovom regionalnom inicijativom u narednih godinu dana preuzet će Atina (Republika Grčka). (kraj)


Alin, novi film o životu Selin Dion uskoro u bioskopima - Aktuelnosti US\nKvebek, kasne šezdesete godine 20. veka, Silvet i Anglomar dobili su 14. dete – Alin. U porodici Dju muzika se smatra posebnom i bili su presrećni kada je Alin dobila magičan dar – zlatni glas. Kada je producent Gaj-Klod čuje, od tada ima samo jednu misao na umu – da od Alin napravi najveću zvezdu na svetu. Ona je imala podršku svoje porodice i u profesionalnom životu je bila vođena iskustvom Gaja-Kloda to je bio veoma dobar recept da se ispišu stranice nezaboravnog života Alin Dju.\n„Alin“ je na velikim platnima bioskopa od 25. novembra.\nIZVOR: FILMITV:RS I FOTO: INSTAGRAM/@celinedion\nTags: bioskopCeline DionDivaFilmmoviemuzikapevacicaselin dionuskorozivot\nNova balada Željka Vasića „Jedna ljubav manje više“ oduševila publiku (VIDEO)


Salvini: Ne tražimo pare od EU; Moskovisi: Loptica je kod Rima\nTanjug 12. juna 2019. 18:19\nRIM – Italijanski vicepremijer Mateo Salvini izjavio je danas da njegova vlada želi da bude u prilici da smanji poreze, odbacivš mogućnost povećanja poreza na promet ili uvođenja poreza na bogatstvo ili štednju.\n„Ne tražimo novac od Evrope. Ono što tražimo je da budemo u mogućnosti da smanjimo poreze za Italijane“, rekao je Salvini u video poruci objavljenoj na Fejsbuku.\n„Definitivno nećemo uvesti nove poreze, nećemo povećavati porez na dodatu vrednost, nećemo uvesti porez na bogatstvo, nećemo zadirati u bankarsku štednju Italijana. Želimo da oslobodimo resurse“, poručio je Salvini, a prenosi agencija Rojters.\nItalijanski mediji su ranije danas preneli da bi Italija mogla da oporezuje gotovinu i druge dragocenosti pohranjene u bankama, pozivajući se na reči Salvinija koji je u jednom TV programu govorio o sefovima u italijanskim bankama u kojima se nalaze sredstva vredna više stotina milijardi evra.\nAgencija AP je prenela da je Slvini u video poruci na svom Fejsbuk profilu rekao da je Evropska komisija „izgubila legitimitet glasovima miliona Evropljana“ na proteklim izborima za Evropski parlament i da Brisel „ne može da donosi odluke ili nameće alternative i uvodi sankcije državama i narodima“.\nOn je dodao da vlada želi ravnopravan dijalog sa Evropom „uz ravnopravno uvažavanje“.\nS druge strane, zvanični Brisel je ponovo danas pozvao Italiju da reaguje po pitanju svog previsokog javnog duga.\nEvropski komesar za ekonomska pitanja Pjer Moskovisi apelovao je na vladu u Rimu da brzo obezbedi nove informacije koje bi objasnile uzroke visokog duga ili da se suoči sa mogućim neizbežnim pravnim akcijama.\n„Spremni smo da uzmemo u obzir sve nove elemente koje Italija može izneti, ali nemojmo gubiti vreme. Loptica je u dvorištu Italije“, rekao je Moskovisi.\nEvropska komisija, koja nadzire budžetske planove u 28 država članica, kaže da je javni dug Italije u 2018. godini iznosio 132,2 odsto BDP-a, što je daleko iznad granice EU od 60 odsto BDP-a. Predviđa se da će dug ove godine porasti na 135 odsto BDP-a.\nMoskovisi je rekao da je Komisija „posvećena inteligentnoj i fleksibilnoj primeni svojih fiskalnih pravila“, ali je dodao da „niko ne sme da sumnja da ćemo ta pravila primeniti ako se kriterijum ne ispuni“.\nKomisija smatra da bi protiv Italije trebalo da pokrene „proceduru zbog prekomernog deficita“, a komitet EU za finansije se slaže da je ta akcija opravdana.\nDa bi se to realizovalo neophodna je, međutim, saglasnost zemalja članica Unije, a Moskovisi očekuje da će zemlje evrozone podržati stav Komisije na sutrašnjem sastanku ministara finansija.\n„Nivo italijanskog duga je jedan od najviših u svetu“, rekao je Moskovisi i napomenuo da samo servisiranje duga košta oko 1.000 evra godišnje svakog građanina Italije.


ZAJEDNO za dobar i dostojanstven život – Podrinske\nZAJEDNO za dobar i dostojanstven život\nPredstavnici autentične zeleno-leve političke stranke ZAJEDNO jučerašnji dan proveli su na Gazeli, zajedno sa obespravljenim radnicima kragujevačkog „Fijata“, koje su država i investitor ostavili na cedilu.\nKao i do sada, uvek smo tu i bićemo rame uz rame sa svim građanima i radnicima koji trpe nepravdu. Radnička prava u Srbiji moraju se poštovati, a svi radnici i radnice moraju da žive dostojanstveno od svog rada.\nDužnost je države da zaštiti svoje građane i radnike, a pogotovo ako ima trećinu vlasništva u kompaniji i za koju je izdvojeno skoro 50 miliona evra subvencija.\nKada je država urušena i privatizovana od strane korumpirane vlasti, kada su ljudi sabijeni u ćošak, uslovljeni, ucenjeni i obespravljeni, jedina institucija koja funkcioniše je ulica i Gazela.\nKao što smo i obećali, kroz parlament, ali i na ulici ćemo se zajedno sa građanima boriti za prava svih, sve dok ne vidimo leđa ovoj korumpiranoj vlasti koja je privatizovala svaku instituciju i dok ne izgradimo pravnu državu, koja će čuvati javna dobra i poštovati sva prava svojih građana i radnika.\nSolidarnost svih u ovakvim situacijamaje potrebna. Danas su to radnici „Fijata“, a već sutra može biti bilo ko drugi. Niko ne sme da bude uslovljen i ostavljen bez posla.\nU ovom osiromašenom i podeljenom društvu, za bolji, zdraviji i dostojanstven život možemo se izboriti samo ZAJEDNO!\nBeograd, 23. jun 2022.\nInformativna služba ZAJEDNO


Krizni štab odlučio je danas da se zatvore svi ugostiteljski objekti i radnje od 12 časova u subotu do šest sati ujutro u ponedeljak, a Kon je za RTS rekao da te mere neće mnogo poboljšati situaciju, ali da je u svakom slučaju bolje što su uvedene nego da ih nema.\n"Važno je šta će se dešavati u sledećoj nedelji, a istovremeno u utorak imamo novi sastanak", kaže Kon.\nSmatra da je mere trebalo ranije uvesti i da su stručnjaci na to upozoravali i pre Sretenjskih praznika.\n"Činjenica je da se Srbija odlučila da sprovodi mere koje su vrlo blage bez obzira na sva upozorenja da će onda duže trajati. To je jednostavno nešto sa čim moramo da se pomirimo", rekao je Kon.\nTokom vikenda neće raditi kafići i restorani, a Kon kaže da će hoteli svoje kapacitete koristiti samo za svoje goste, dok će skijališta kontorlisati odgovarajuće službe, kao i ranije.\nZakazane sportske manifestacije će se, navodi Kon, održavati bez gledalaca, a predstave do 21 sat.\nPovodom prelaska srednjoškolaca na onlajn nastavu iduće sedmice, Kon je rekao da je nadzorni sistem u školama solidan, ali da iskustva iz inostranatsva pokazuju da se kovid-19 prenosi sada i među mlađima, i u ovoj novoj varijanti britanskog soja, kao i južnoafričkog i juznzoameričkog.\n"Za sada mi već imamo britanski soj. Vrlo je verovatno da on upravo dominira u školama", kaže Kon.\nNavodi da je ta mera proaktivna i preventivna, jer su, kaže, srednjoškolci najviše u kontaktu, a da je istovremeno primećeno da najviše ne koriste zaštitne maske.\nPrelazak na onlajn nastavu iduće sedmice, kaže Kon, praktično će značiti povezane dve nedelje onlajn nastave, budući da se ona kombinuje sa odlaskom učenika u školu na nedeljnom nivou.\nBRITANSKI SOJ DOMINIRA U SRBIJI Čak 80 odsto pozitivno testiranih su zaraženi ovim oblikom virusa, šta to znači za nas u borbi protiv kovida-19?\nIZA ZATVORENIH VRATA KRIZNOG ŠTABA Na čemu su još lekari insistirali, a nije prošlo: Nedelja novi Dan D za JOŠ OŠTRIJE MERE\nSednica Kriznog štaba počela u 8 časova: Uskoro ćemo saznati da li startuje PRVA FAZA POOŠTRAVANJA MERA


Hojt Brajan Ji u Prištini\nJi u Prištini: Nastavak podrške Kosovu u svim procesima\nVesti Autor:Beta25. okt. 201719:54 > 20:08\nIzvor: Tanjug, AP Photo/Visar Kryeziu\nZamenik pomoćnika državnog sekretara SAD, Hojt Brajan Ji je u Prištini tokom sastanka sa premijerom Ramušom Haradinajem izjavio da će SAD nastaviti da podržavaju Kosovo u svim procesima.\n„On je rekao da je put evropskih integracija za Kosovo i za zemlje regiona otvoren, i pozvao institucije da se angažuju u produbljavanju reformi, u oblasti vladavine prava i u jačanju ekonomskog razvoja“, piše u saopštenju kabineta premijera Kosova.\nKosovski premijer je visoko ocenio podršku SAD Kosovu i rekao je da je „kontinuirana uloga SAD vitalna za očuvanje mira i stabilnosti ne samo na Kosovu nego i u regionu i šire“.\nHaradinaj je rekao da je „za Kosovo od posebnog značaja očuvanje i negovaje, kao i produbljavanje prijateljskih odnosa sa SAD“.\nKosovski premijer je, kako je saopšteno, naglasio da je Kosovo posvećeno evropskom putu i da intenzivno radi na reformama za ispunjavanje obaveza iz Sporazuma o stabilizaciji i pridruživanju, u cilju približavanja statusu zemlje-kandidata za prijem u EU.\nHaradinaj je oicenio da je „Kosovo faktor mira i stabilnosti i da neguje dobrosusedske odnose sa svim zemljama regiona, uključujući i Srbiju, sa kojom razvija dijalog o normalizaciji odnosa“.\nPrištinski mediji, pozivajući se na izvore iz kabineta premijera Kosova, javljaju da je Haradinaj od Jia tražio da se Kosovu kao uslov za liberalizaciju viza, ukine uslov demarkacije granične linije sa Crnom Gorom.\nTokom posete Kosovu Ji se sastao i s predsednikom Hašim Tačijem, s predsednikom Skupštine Kadrijem Veseljiem i s poslanicima manjinskih zajednica.\nZabrinutost što nije formirana ZSO\nKosovski ministar za zajednice i povratak Dalibor Jevtić, gradonačelnik Severne Mitrovice Goran Rakić i poslanik Sprske liste u Skupštini Kosova Igor Simić su u razgovoru sa američkim zvaničnikom Brajanom Hojtom Jiem izrazili zabrinutost, jer još nije formirana Zajednica srpskih opština.\nKosovsko Ministarstvo za zajednice i povratak saopštilo je da su Jevtić, Rakić i Simić na sastanku sa američkim zvaničnikom u Prištini kazali da ni posle 1.650 dana od potpisivanja sporazuma u Briselu o formiranju Zajednice srpskih opština još nema ni prvih konkretnih koraka za njeno formiranje. Predstavnici Srba na Kosovu su govorili o životu Srba i problemima sa kojima se svakodnevno suočavaju, a koji utiču i na sam opstanak, ali i povratak raseljenih.\nJi je na tom sastanku ukazao na potrebu da se svi politički faktori uključe u rešavanje svih problema, jer je interes svih stabilnost i mir kao preduslovi ekonomskog razvoja. On se složio sagovornicima da se to može postići jedino uz međusobno uvažavanje i iskreno zalaganje. Američki zvaničnik je rekao da očekuje da će se sprovođenjem svih dogovora iz Brisela otvoriti mogućnost za jačanje nastavka dijaloga.\nJevtić i Rakić su kazali da je formiranje ZSO životna potreba jer može rešiti probleme u svakodnevnom funkcionisanju i životu građana. Jevtić je pomenuo i poslednje slučajeve hapšenja raseljenih Srba – Bogdana Mitrovića i Milanke Terzić uz ocenu da takvi slučajevi šalju veoma negativnu poruku svima koji nameravaju da se vrate na Kosovo.\nNa sastanku je zaključeno da je Srpska lista važan politički činilac na Kosovu i da će se ponašati konstruktivno u cilju rešavanja svih problema, piše u saopštenju.\nHašim TačiHojt Brajan JiKosovoRamuš Haradinaj


Organizacija društvenog aktivizma » Čija bezbednost, čija prava\nČija bezbednost, čija prava\nKonferencija: Čija bezbednost, čija prava? Prioriteti za novu generaciju reformi u sektoru bezbednosti i novu bezbednosnu politiku Srbije, održaće se od 6. do 7. decembra 2012. godine u Hotelu Zira u Beogradu, Srbija.\nOvim skupom Beogradski centar za bezbednosnu politiku želi da u razgovoru sa ključnim učesnicima reformi, pokuša da izdvoji pouke iz prvih dvanaest godina reforme sektora bezbednosti u Srbiji. Ovaj forum, koji će okupiti sve relevantne učesnike iz različitih oblasti bezbednosne politike, će ponuditi značajne nalaze za dalju reformu sektora bezbednosti. Cilj je da sa ovim uvidima podrži izgradnja konsenzusa u našem društvu za najvažnije smernice budućih reformi i novu bezbednosnu politiku. Imajući u vidu da se skup podudara sa prvih sto dana nove vlade, cilj konferencije je takođe da se razviju određene kratkoročne preporuke za nove odlučioce i da im se ponude relevantni nalazi iz višegodišnjih istraživanja koji mogu biti od velike važnosti za uspešan nastavak reforme sektora bezbednosti u Srbiji.\nStoga, će se diskutovati o sledećim temama:\n• Da li je država u poptunosti postala garant ili se još uvek u nekim slučajevima opaža kao pretnja bezbednosti i pravima svojih građana?\n• Kako da izgradimo jasnu stratešku orijentaciju ili pokušavamo da plutamo između različitih aktera u međunarodnoj areni pokušavajući da budemo blizu svih?\n• Da li političke elite imaju jasan plan daljih reformi ili smatraju da je proces reforme sektora bezbednosti u Srbiji završen?\n• Koje rizike je srpsko društvo spremno da prihvati da bi sačuvalo svoja prava i slobode?\n• Da li su političke elite uspele da preuzmu kontrolu nad sektorom bezbednosti ili postoji mogućnost nastanka nove JSO?\n• Kako poboljšati rad Saveta za nacionalnu bezbednost?\n• Koji su glavni prioriteti za dalju reformu sektora bezbednosti i šta treba da se nađe na agendi nove vlade?\nOvom konferencijom završavamo i proslavu petnaestogodišnjice rada Beogradskog centra za bezbednosnu politiku (www.bezbednost.org). BCBP je najstariji istraživački centar na Zapadnom Balkanu specijalizovan za bezbednosne teme i jedina organizacija u Srbiji koja prati i analizira rad celog sektora bezbednosti.\nUčešće je potrebno potvrditi na djordje.popovic@bezbednost.org, najkasnije do ponedeljka, 03. decembra 2012.


NOVA PRAVILA: Evo šta moraju znati svi koji traže posao u Njemačkoj a stariji su od 45 godina ili mlađi od 25. | Slobodna Bosna\nPrema posljednjim informacija, novine u smislu starosne dobi za sve one koji traže posao u Njemačkoj odnosiće se na dve grupe ljudi, starije od 45 godina i mlađe od 25.\nGeneracija starija od 45 godina dobiće dozvolu za boravak u Njemačkoj jedino u slučaju da im radni ugovor garantuje zaradu od najmanje 3.700 eura bruto, a kako u starosti ne bi pali na teret države zbog premalih penzija.\nOni koji imaju više od 45 godina, ako žele da dođu u Nemačku i da rade, moraće nadležnima da pokažu ugovor o radu koji im obezbjeđuje zakonom određenu minimalnu zaradu. Druga opcija je da pokažu dokaz o starosnoj penziji čija visina pokriva osnovne životne troškove.\nS druge strane, što se tiče mlađih od 25 godine, nova pravila donijeće olakšice onima koji žele da se obrazuju u Njemačkoj. Oni su do sada u Njemačkoj u kontuinuitetu mogli da ostanu do tri mjeseca, a da od 1. marta taj rok se produžava na šest meseci.\n"To se odnosi na one koji žele da konkurišu za upis u obrazovne institucije odnosno fakultete pod uslovom da im diploma koju posjeduju omogućava upis u visokoškolsku ustanovu", kaže naš sagovornik.\nNovim zakonom biće omogućeno useljavanje kvalifikovane stručne radne snage. Šta to znači - kvalifikovani profesionalci zapravo su univerzitetski studenti, kao i osobe sa stručnom spremom.\nPored kvalifikacije moraće da posjeduju i certifikat o znanju njemačkog jezika najmanje na nivou A 2, za određene grupe na nivou B1. To zavisi, između ostalog, od toga gdje osoba planira da se zaposli, i koliko će joj za posao biti neophodno da koristi jezik, bilo pisano ili usmeno.\nNivo A2 je početni nivo, prvi posle najosnovnijeg. Osoba sa ovim nivoom znanja jezički je sposobna da se snađe u mnogim životnim situacijama na njemačkom govornom području. S druge strane nivo B1 znači da možete komunicirati u smislu - reći šta želite i sa druge strane razumeti sagovornika.\nNovina je i da će zahtevi za izdavanje viza stručne radne snage ubuduće biti obrađivani po ubrzanom postupku.\nPrema ranijim iskustvima na termin u ambasadi se čekalo oko šest sedmica, dok se na odluku o odobrenju vize čeka između sedam i devet sedmica. Novi zakonom, trebalo bi da ambasade dodeljuju termine najduže u roku od 14 radnih dana od podnošenja zahteva za termin, dok bi odluka o odobrenju vize trebalo da se donese u roku od tri sedmice nakon termina.\nUslov za ubrzni postupak je nostrifikacija diplome i certifikata o stručnom obrazovanju.\nJedna od novina jeste ukidanje ispita prednosti, što podrazumijeva da se prije svakog zapošljavanja stručnjaka iz treće zemlje zaposli domaći ili evropski kadar.\nNovi zakon ne nudi nikakve nove mogućnosti nekvalifikovanim radnicima da dobiju pristup tržištu rada u Nlemačkoj. Međutim, pod određenim uslovima, IT stručnjaci mogu dobiti pristup tržištu rada bez formalne kvalifikacije, ukoliko recimo imaju pet godina radnog iskustva, kao i kandidati koji su regrutovani uz pomoć Savezne agencije za zapošljavanje.


Biznis i finansije vesti dana - Naslovi.net\nBiznis i finansije pre 7 sati\nUkupni troškovi Srbije za energiju narasli su na dva odsto BDP-a zbog problema u domaćoj proizvodnji struje koji su se preklopili sa rastom globalnih cena energije u zimu 2021/22, ocenjuje MMF u drugom razmatranju rezultata savetodavnog aranžmana sa… »\nBiznis i finansije pre 9 sati\nMaloprodajni lanac Delez Srbija predstavio je godišnji Izveštaj održivog poslovanja za 2021.godinu. Na tradicionalnom junskom događaju sumirane su inicijative, projekti i rezultati kompanije u oblastima zdravije ishrane, zaštite životne sredine… »\nModel „kao-usluga“ (as-a-service) postojao je mnogo pre nego što je postao mejnstrim, pa čak i pre nego što je brendiran „kao usluga“. U početku su ga uglavnom koristila mala i srednja preduzeća, kao i startapi kako bi mogli da dobiju pristup… »\nBiznis i finansije pre 10 sati\nKritičari virtuelnog novca ističu da je fijasko kriptovaluta nakon izbijanja rata u Ukrajini konačno ogoleo piramidalnu šemu imovine bez realnog pokrića, dok vatreni zagovornici kriptotržišta tvrde da je ratni sukob, u kojem politička i vojna moć… »\nBiznis i finansije pre 11 sati\nUprava za javni dug objavila je danas raspored aukcija državnih hartija od vrednosti u dinarima za treći kvartal 2022. godine i u njemu su samo dve planirane aukcije. Država će 12. jula emitovati dvogodišnje dinarske obveznice sa planiranim obimom… »\nPutnik ima pravo na naknadu ako avio-prevoznik uskrati ukrcavanje, kasni ili otkaže let\nBiznis i finansije pre 13 sati\nDirektorat civilnog vazduhoplovstva Srbije saopštio je da putnik ima pravo na naknadu u slučaju da avio-prevoznik uskrati ukrcavanje, kasni ili otkaže let. Putnik ima pravo na obeštećenje u slučaju otkazivanja leta zbog operativnih razloga… »\nBiznis i finansije pre 14 sati\nObilne kiše i topli dani doprineli su da gljiva u šumama Centralne Srbije bude u izobilju. Među onim jestivim, najcenjenije su vrganji i lisičarke, pa berači pečuraka ovih dana zadovoljno trljaju dlanovima, jer se za kilogram svežeg vrganja može… »\nBiznis i finansije pre 1 dan\nAtlantic Grupa potpisala je sa kompanijom Vik Pro Univerzal d.o.o. kupoprodajni ugovor za prodaju proizvodne lokacije Palanački kiseljak u Smederevskoj Palanci. Predmet kupoprodaje je celokupna proizvodna lokacija sa svom imovinom, uključujući i… »\nU Evropi su sve popularniji startapi koji svojim korisnicima nude mogućnost da kupe određenu robu sada a plate je odloženo. Osim građana, njihove usluge mogu koristiti i preduzeća za nabavku određene robe ili sirovina. Našim čitaocima ne treba… »\nFizički obim izvoza u prva četiri meseca ove godine povećan je za četiri odsto u odnosu na isti period prošle godine, ali je ukupna vrednost izvoza povećana za 25,2 odsto. Razlika se odnosi na rast cena izvoznih proizvoda od čak 20,4 odsto… »\nBiznis i finansije, najnovije vesti »


Danas na snagu stupa novi START - Klix.ba\nRusija - SAD Danas na snagu stupa novi START\n5.2.2011. u 07:42\nU okviru dokumenta u pravno obavezujućoj formi utvrđena je uzajamna povezanost strateškog ofanzivnog i strateškog odbrambenog naoružanja, a pri njegovom potpisivanju ruska strana je iznijela posebnu izjavu o mogućnosti istupanja iz sporazuma ukoliko obim sistema protivraketne odbrane SAD-a stvori prijetnju po nacionalne interese Rusije.\nNovi desetogodišnji sporazum zamijenit će START-1 od 31. jula 1991. godine, koji je istekao decembra 2009. godine.\nPredsjednici su ratifikacione dokumente potpisali ovih dana - Obama prije dva dana, a Medvedev 28. januara - a tome je prethodila ratifikacija u američkom kongresu i ruskom parlamentu.\nSenat SAD-a ratifikovao je novi START 22. decembra, i tom prilikom dodato je i nekoliko amandmana rezoluciji o ratifikaciji, uključujući zahtjev za izgradnju američke globalne protivraketne odbrane.\nRuska Duma ratifikovala je sporazum 25. januara, a Vijeće Federacije dan kasnije.\nRuski poslanici su usvojili i dopunu prema kojoj Moskva ima pravo da napusti sporazum ako SAD-a, neka druga država ili grupa država povećaju strateško ofanzivno naoružanje, kao i ako bi bila instalirana naoružanja koja ometaju funkcionisanje ruskog sistema upozoravanja od raketnog napada.\nUsvojene dopune jačaju povezanost PRO i START-a, što se kosi sa stavom američkog senata, koji je u svojoj dopuni ukazao da SAD i u budućnosti namjeravaju da razvijaju svoj sistem PRO.\nPotpisivanju sporazuma u Pragu prošle godine, prethodili su gotovo jednogodišnji pregovori koje su Medvedev i Obama dogovorili prilikom njihovog prvog susreta u Londonu aprila 2009. godine.\nPrag je odabran za ceremoniju potpisivanja prije svega zato što je baš u njemu početkom aprila 2009. godine Obama u svom govoru Evropljanima ispred zamka Hradčani najavio svoju viziju svijeta bez nuklearnog oružja, podsjeća Tanjug.\nSazivanje sjednica 0


Crnogorci za 20 evra "JAČI" od nas\nProsečna zarada bruto u oktobru ove godine u Crnoj Gori iznosila je 784 evra, dok je prosečna zarada bez poreza i doprinosa (neto) iznosila 525 evra, saopšteno danas iz Uprave za statistiku MONSTAT.\nProsečna (neto) zarada u oktobru u odnosu na septembar zabeležila je rast od 0,2 odsto, dok je prosečna (neto) zarada u oktobru 2020. godine u odnosu na isti mesec prethodne godine zabeležila rast od 1,9 odsto.\n“Ako se ima u vidu da su potroščke cene u oktobru u odnosu na septembar zabeležile pad od 0,1 odsto proizilazi da su realne zarade za isti period zabeležile rast od 0,3 odsto”, navode u MONSTAT.\nPrema zvaničnim statističkim podacima za septembar, prosečna neto zarada u Srbiji je iznosila 59 698 dinara, odnosno oko 505 evra.\nU poređenju sa istim mesecom prethodne godine, prosečna bruto zarada za septembar 2020. godine nominalno je veća za 11,3, a realno za 9,3 odsto, dok je prosečna neto zarada nominalno veća za 11,2 procenta, odnosno za 9,2 odsto realno.\n25/06/2020 | 19:20\nArsić o KORONAKRIZI u Srbiji: Desetine hiljada otkaza, pad BDP, rast duga…...


„Dijaspora neće biti zaboravljena“ - Dijaspora na vezi - Dijaspora na vezi\n„Dijaspora neće biti zaboravljena“\nDijaspora na vezi > „Dijaspora neće biti zaboravljena“\n10/08/2016 administrator Nekategorizovano\n„Nova vlada neće zaboraviti dijasporu i svoje ljude rasute u oko 160 zemalja sveta“, poručio je u Narodnoj skupštini predsednik Vlade Republike Srbije i mandatar za sastav nove vlade Aleksandar Vučić. On je rekao da će pokušati da umreži srpsku privredu sa poslovnim ljudima u svetu, uz obećanje da će se više brinuti o našima u rasejanju i najavio izdvajanje mnogo više sredstava za očuvanje identiteta Srba u rasejanju nego do sada.\n„Nažalost, pripadamo narodima koji imaju brojnu dijasporu, narodu koji se vekovima i decenijama selio i na drugim prostorima započinjao novi život. Najviše nas boli što su minulih decenija otišle čitave generacije najobrazovanijih“, rekao je Vučić.\nCentralno pitanje nove Vlade u ovoj oblasti, kako je naveo, jeste ekonomija, te će pokušati da srpsku privredu umreži s našim poslovnim ljudima u svetu i da ih pozove na saradnju.\nVučić je rekao da zna kako je za mnoge i dalje veliki problem da reše pitanje državljanstva Srbije, te je obećao da će vlada to hitno promeniti.\n„Srbija će kao matica i ubuduće raditi na očuvanju identiteta Srba u dijaspori, ulaganjem u rad, u rad njihovih kulturnih udruženja, u učenje srpskog jezika i diplomatskom borbom za njihov pravni status“, dodao je Vučić.


Ruski Lukoil dobio pravo da eksploatiše veliko naftno polje u Iraku\nIračka vlada potpisala je sa ruskom energetskom kompanijom "Lukoil" i njenim norveškim partnerom ugovor o eksploataciji velikog nalazišta nafte na jugu zemlje.\nSporazum sa "Lukoilom" i norverškom kompanijom "Statoil" za razvoj naftnog polja Zapadna Kurna Dva potpisan je danas, a reč je o jednom od najvećih nalazišta nafte u Iraku sa poznatim rezevrama od oko 13 milijardi barela nafte.\nIrak je tokom proteklih nekoliko nedelja potpisao niz ugovora sa stranim energetskim kompanijama u cilju razvoja svojihih naftnih zaliha, a cilj je dramatično povećanje proizvodnje iračke nafte na 12 miliona barela dnevno u godinama koje slede.\n"Lukoil" i "Statoil" su još prošlog meseca potpisali inicijalni sporazum o eksploataciji naftnog polja Zapadna Kurna. prema ugovoru, oni će zarađivati dolar i 15 centi po barelu u narednih 20 godina, uz opciju da mogu da ga produže na još pet godina.


Centar za estetiku i stil-Lady je osnovan 11.12. 2002.godine u Beogradu sa ciljem edukacije tradicionalnih i savremenih vrednosti i veština devojaka uzrasta srednje škole, u najosetljivijem periodu njihovog odrastanja. Na sveobuhvatan i kreativan način program ovakve škole pruža podršku devojkama da provere sebe, prepoznaju i ojačaju kvalitete koje imaju, umanje nesigurnost i spremno dočekaju ono šta ih čeka u društvenom i poslovnom okruženju.\nLady school je nastao po uzoru na ženske građanske škole koje su postojale na ovih prostorima i ugasile se pre 70 godina. Od 2002. godine do 2008., obuku škole je prošlo preko 600 devojaka, ne samo sa područja Beograda već i iz drugih gradova Srbije.\nLady school od osnivanja ima podršku uglednih institucija u kojima je bila završna svečanost dodele diploma polaznicama škole:\n- Italijanski kulturni centar\n- Beogradska filhramonija\nVodeći mediji nas do sada prate u izveštavanju:\n- TV RTS, TV Studio B, TV Pink, PRVA TV, TV NAŠA, TV KCN...\n- PROFIT, Politika, NIN, Blic, 24 sata …\n- ženski časopisi (ONA, Gloria, Story , ...)\n- teen-age časopisi (Ok, Joy, ...)\nOd septembra 2008.godine Lady school je prerastao u “ ŠKOLU ZA TALENTE”\nProjekat koji promoviše i edukuje najbolje i vrhunske multitalentovane učenice srednjoškolskog uzrasta (svake godine 150 učenica sa teritorije grada Beograda i Srbije) sa već stečenim diplomama i dostignućima sa republičkih i međunarodnih takmičenja koje su škole odabrale kao svoje predstavnike IZ OBLASTI NAUKE, KULTURE, UMETNOSTI, PREDUZETNIŠTVA I SPORTA.\nDo sada Generalni sponzori su bile ugledne kompanije – Next, Avon, Komercijalna banka ad po 4 godine saradnje, kao i ostale kompanije i institucije kao oficijalni sponzori, strateški partneri i prijatelji projekta kojih je zaista veliki broj.\nVažnost ulaganja u najkvalitetnije ljudske resurse je ne samo filantropski aspekt kompanije već i strategijsko pozicioniranje ovde i u svetu. Naš projekat je lokalan u smislu edukacije i promovisanja najboljih u Srbiji, ali je globalan u vidu njihovih rezultata na međunarodnom nivou.\n"ŠKOLA ZA TALENTE" je po istraživanju British Councila i Italijanskog kulturnog centra jedinstven projekat u Evropi i od velikog značaja je za Srbiju i svet. Takođe je svojevrsna podrška i promocija nadprosečnih, multitalentovanih učenica srednjoškolskog uzrasta koje predstavljaju vrhunsko srpsko blago i potencijal naše zemlje. One su naši najbolji ambasadori.\nOd septembra 2008.godine započeta je "ŠKOLA ZA TALENTE" – projekat koji je zahvaljujući uspešnoj saradnji sa najuspešnijim kompanijama i institucijama program škole do sada završava ukupno 1500 najvećih talenata od kojih većina dobija stipendije na najprestižnijim Univerzitetima kod nas i u svetu. One koje su završile našu školu sada su na našim fakultetima apsolutno najbolje, a u svetu su dobile stipendije za najprestižnije univerzite kao što su Cambridge, Oxford. Yell, Berkley, Lamonosov i drugi, tako da su one naši najbolji ambasadori i u svetu i kod nas kada je u pitanju uspeh i talenat, jer to njihovi rezultati govore.\nKompanije u 21.veku vode računa o produktivnosti koja pre svega dolazi od ljudi koji su kreativni, inovativni , brzo razmišljaju i donose najbolje odluke za kompaniju i koliko je bitan kvalitetan ljudski resurs za budućnost kod nas i u inostranstvu. "ŠKOLA ZA TALENTE" je najlepše što naša zemlja ima, a to su zadivljujuća dostignuća mladih talenata iz Srbije u svetu u svim oblastima-nauka, kultura, umetnost, sport, preduzetništvo.\nNagrada za najtalentovanije učenice koje odabiru škole na području grada Beograda i Srbije je stipendija ‘'ŠKOLE ZA TALENTE" koja će njima omogućiti pripremu u vidu edukacije za društveno, socijalno i poslovno okruženje ovde i u svetu. Ovaj društveno-korporativni projekat ima podršku i:\nGradskog Sekreterijata za sport i omladinu\nGradskog Sekreterijata za privredu\nGradskog Sekreterijata za obrazovanje\nStipendija kao nagrada rezultatima i uspesima omogućuje im edukaciju po jedinstvenom programu škole tradicionalnih vrednosti i savremenih trendova obrazovanja, kao i sveobuhvatno znanje opšte kulture i poslovnih veština izuzetno značajno u budućoj karijeri. Projekat kreira nove generacije uspešnih i multiobrazovanih talenata uz profesionalnu pomoć više od 32 predavača izuzetno stručnih u svojim oblastima iz Srbije i inostranstva\nDirektor škole: Aleksandra Stevanović\nTim urednika je za 2017. predložio profesionalnu biografiju da bude objavljena u ediciji Oxford's Book, Successful People of Serbia. Tako da zahvaljujući ideji i realizaciji ovog projekta koji traje od 2008. kao i posvećenosti, radu i zalaganju za “ŠKOLU ZA TALENTE" u 2017. je dobila ovu svetsku prestižnu nagradu najuspesnijih Srba za filantropiju iz dijaspore i matice od strane Oxforda.\nCreated by Linea Art


Tepić: Brat Ane Brnabić od države dobio 40 miliona evra – Otvoreno\nPočetnaVestiTepić: Brat Ane Brnabić od države dobio 40 miliona evra\nponedeljak, 21. septembra 2020 : 23:55\nTepić: Brat Ane Brnabić od države dobio 40 miliona evra\nPotpredsednica Stranke slobode i pravde Marinika Tepić nakon objavljivanja šokantnih podataka da je brat premijerke Srbije Igor Brnabić za svoju firmu “Aseco SEE” od Elektroprivrede Srbije dobio 20 miliona evra, za portal Nova. rs dalje otkriva da je pomenuta kompanija samo od državnih ustanova, preduzeća i institucija prihodovala više od 40 miliona evra samo za dve godine.\nPosle EPS, kako tvrdi Tepić, sledeći na spisku najboljih platiša firme “Aseko” među državnim institucijama jeste Ministarstvo trgovine turizma i telekomunikacija Rasima Ljajića.\nDa podsetimo, Tepić je sinoć u Utisku nedelje na televiziji Nova S najavila da će se baviti ispumpavanjem novca iz EPS, od čega je najviše profitirala firma “Aseko”, čiji je direktor Igor Brnabić, brat premijerke Srbije.\nOna je u studiju pokazala papire o projektima firme “Aseko”.\n“Otkako je on direktor ove firme, EPS je samo u poslednje dve godine dao 20 miliona evra naših para. A EPS će sutra dodatno da se zaduži, jer je probio sve limite. Da se razumemo, nismo mi ni protiv EPS-a, Namenske, Telekoma… Jednostavno, oni su sve te firme doveli u predstečajno stanje. Dakle, otkako je Ana Brnabić premijerka “Aseko” je dobio 20 miliona evra”, podvukla je potpredsednica SSP.


Prevodjenje marketinških tekstova - Prevodjenje - Prevođenje, usluge i zastupanje Proverbum\nPrevođenje za cilj ima prenošenje značenja iz izvornog na ciljni jezik, međutim, uprkos ovom zajedničkom cilju, nije svako prevođenje isto.\nPrevođenje marketinških tekstova se u velikoj meri razlikuje od, recimo, prevođenja tehničke dokumentacije i upravo u slučaju marketinških tekstova prevođenje nije samo prenošenje značenja iz jednog jezika na drugi, nego premošćavanje kulturnih razlika.\nNaglasak u marketinškim tekstovima nije samo na tome šta se saopštava, nego i na koji način se ta poruka saopštava, jer to dosta govori ne samo o pojedincima, nego i o čitavim kompanijama. Potpuno je logično da kompanije teže da razviju i neguju sopstveni karakter i stil obraćanja korisnicima. Tako, na primer, jezik koji koristi velika softverska kompanija razlikovaće se od jezika proizvođača sportske opreme ili turističke agencije, a sledeći korak je postići sve ovo i na drugim jezicima.\nZavisnost prevođenja marketinških tekstova od ciljne publike i tipa marketinških tekstova\nKao i prilikom sastavljanja tekstova na izvornom jeziku, prilikom prevođenja marketinških tekstova takođe je bitno imati u vidu tip teksta, što najviše zavisi od njegove namene – šta se očekuje od teksta, kome je namenjen itd.\nTekstovi ovog tipa mogu biti namenjeni svima, odnosno opštoj javnosti, ali u slučaju nekih drugih tekstova, ciljna publika mogu biti: poslovni partneri, menadžment, stručna javnost, zaposleni u okviru kompanije, postojeći ili potencijalni klijenti, mala, srednja ili velika preduzeća itd.\nMarketinški tekstovi, a samim tim i njihovi prevodi, pri tome moraju da uzmu u obzir interesovanja, ukuse, životni stil i mogućnosti one grupe kojoj su namenjeni.\nU zavisnosti od namene i ciljne publike, marketinški tekstovi mogu biti veoma raznovrsni bez obzira na to što imaju zajednički cilj – reklamu. U njih spadaju: brošure, prospekti, veb prezentacije, tekstovi na ambalažama, reklame na svim sredstvima informisanja, PDF i PPT prezentacije, reklamne kampanje putem e-pošte, e-knjige, konferencije za štampu, usmene prezentacije i svi ostali promotivni materijali.\nOvakva raznovrsnost tekstova podrazumeva i varijacije u stilu i jeziku koji se koriste prilikom njihovog prevođenja. U nekima je fokus na generalnom predstavljanju kompanije i njene ponude, dok su drugi tekstovi usredsređeni na detaljne informacije o konkretnim poslovnim procesima i direktnim koristima za klijente kroz opis očekivanih rezultata, stvarnih situacija i ličnih iskustava.\nKarakteristike prevođenja marketinških tekstova\nMarketinško prevođenje ne predstavlja puko prenošenje teksta s jednog jezika na drugi; ono pre svega podrazumeva prenošenje odgovarajuće marketinške poruke na drugom jeziku, pri čemu je važno da tekstovi budu po ukusu ciljne publike. Prevodioci se u tekstovima ovog tipa često susreću s problemom pronalaženja prave reči, što je posledica kulturoloških razlika ili nepostojanja ekvivalenta na ciljnom jeziku usled različitog stepena razvoja ili različitih društvenih ili privrednih sistema u državama. Prevodilac koji prevodi tekst iz oblasti marketinga takođe mora voditi računa o stilu. Samim tim, potpuno je jasno da prevođenje marketinških tekstova ne može raditi svako. Potrebno je da se prevodilac obuči za ovaj tip prevoda, da ima lične afinitete i smisao za kreativno pisanje i oblast marketinga, iskustvo i izuzetne jezičke veštine kako bi našao odgovarajuću reč, jer proizvode i usluge ne prodaje samo kvalitet, nego i reklama, odnosno upravo te reči.\nMeđutim, marketinški tekstovi uglavnom ne dozvoljavaju bezgraničnu kreativnost. Upravo zbog toga, mnoge kompanije kojima je stalo do toga na koji način će se obraćati klijentima ulažu znatne napore da izgrade svoj stil i osmisle stilske vodiče i uputstva koji se koriste prilikom sastavljanja i prevođenja promotivnih tekstova.


Presuda za paljenje američke ambasade 14. novembra – NovostiDana.rs\nPresuda optuženima za paljenje američke ambasade u Beogradu 2008. godine posle protesta „Kosovo je Srbija“, biće izrečena 14. novembra u 10 časova, odlučilo je danas sudsko veće Višeg suda.\nAdvokat Ivan Marić danas je dao završnu reč i tražio oslobadjajuću presudu za sve optužene.\nOn je kazao da smatra da nema neposrednih dokaza da su Dejan Vučković i drugi optuženi učinili krivično delo koje im se stavlja na teret, niti koje je dovelo do „paljenja ambasade“ i smrti Zorana Vujovića.\nOptuženi Dejan Vučković, Djordje Tomin, Nikola Kosanović, Filip Backović, Dragan Marinkov, Marko Novitović i Milan Tomas ponovili da nisu krivi, da se nadaju oslobadjajućoj presudi, kao i da nema dokaza da su učestvovali u paljenju ambasade, odnosno da ih nema ni na jednom pregledanom snimku. Oni su rekli i da se protest odugovalači i da je pitanje na osnovu čega su privedeni.\nOn podsetio da se protest posle kojeg je zapaljena ambasada dogodio 21. februara 2008, a da se, kako je rekao, „2012. s promenom vlasti neko setio da vodi krivični postupak“.\nČabrilo je kazao da 2008. nije napravljen uvidjaj i da je četiri godine kasnije bilo nemoguće naći dokaze, kao i da Tužilastvo nema dokaze ni protiv optuženih niti protiv bilo kog drugog ko je učestvovao u protestu.\n„Jedina ispravna odluka je oslobadjajuća presuda“, rekao je Čabrilo.\nOptuženi se terete se da su ispred tadašnje zgrade ambasade SAD prouzrokovali opasnost za život ljudi i imovinu, pošto su posle mitinga „Kosovo je Srbija“ organizovano došli i gadjali zgradu kamenicama, bakljama i drugim predmetima i izazvali požar.\nPritužba Poverenici jer grad Beograd diskriminiše LGBT populaciju


Više oblačnosti u centralnim, istočnim i sjeveroistočnim područjima Bosne, gdje se očekuje povremena kiša ili lokalni pljuskovi. Vjetar, slab do umjeren, sjeverni i sjeverozapadni, a u Hercegovini slaba bura.\nJutarnje temperature od 9 do 14, na jugu od 16 do 21, a dnevne od 20 do 25, na jugu od 26 do 30 stepeni.\nU Sarajevu umjereno do pretežno oblačno vrijeme. Tokom dana su mogući povremeni i slabi lokalni pljuskovi. Jutarnja temperatura oko 12, a dnevna oko 21 stepen, piše Radiosarajevo.


Koeficijenti - Boli još više remi Partizana, početak oktobra ključan za dva učesnika u LŠ! - Sportske.net\nTrka za dva učesnika se nastavila, Srbije nije očarala ovog puta.\nSrpski klubovi nisu očarali. Osvojen je jedan bod u evrokupovima, Crvena zvezda je poražena od Bajerna sa 3:0, a Partizan je odigrao 2:2 sa AZ Alkmarom.\nMoramo biti zadovoljni i tim bodom, ali ako imamo u vidu činjenicu da je Partizan vodio sa 2:1 i imao igrača više, mogli smo da imamo nešto bolji koeficijent.\nPrema poslednjem ažuriranju koeficijenata koji je urađen sinoć posle utakmica u Ligi Evrope, Srbija je i dalje na 18. mestu sa 23.750 bodova. Hrvati su ispred nas, sada još više jer je Dinamo pobedio, a ono 15. mesto koje je dostižno i gde se sada nalazi Grčka je isto udaljeno kao i pre ovih mečeva.\nGrci su na koti 25,300 i ukoliko Crvena zvezda 1. oktobra savlada Olimpijakos na svom terenu, imaćemo ogroman plus u borbi za dva učesnika u kvalifikacijama za LŠ u sezoni 2021/22.\nPartizan gostuje Astani gde bi mogao doneti dodatne bodove, ali nema sumnje da je utakmica Crvene zvezde i Olimpijakosa ključna i bilo bi sjajno kada bi crveno-beli izborili 4 boda u duelima sa Pirejcima.\nPodsetimo, Grci, potom Kiprani koji su na 16. mestu i Hrvati imaju po jednog učesnika u Evropi, dok je Srbija sa dva što je ogroman plus u toj borbi za dva učesnika u kvalifikacijama za LŠ.


18/11/2020 CDT Portal\nCDT predlaže osnivanje Fonda za borbu protiv dezinformacija koji će pomoći održivost medija, omogućavajući im da unaprijede svoje izvještavanje i promovišu novinarstvo kao posao koji se radi isključivo u javnom interesu.\nPozivamo sve one medije koji su spremni poštovati pravila profesionalnog novinarstva i transparentnosti funkcionisanja medija da podrže ovu našu inicijativu.\nIskustvo nas uči da gotovo svaki važan događaj pokreće talase dezinformacija iza kojih stoje različiti akteri ili zainteresovane strane. Litije, pandemija korona virusa, izbori, formiranje nove Vlade, smrt mitropolita SPC Amfilohija Radovića, čak i izbori u SAD uzrok su za širenje medijskih manipulacija koje nanose ozbiljnu štetu ovom društvu.\nDezinformacije su postale ozbiljna prijetnja demokratiji i društvenom razvoju, zbog čega su mnoge zemlje započele niz različitih aktivnosti kako bi odgovorile na ovaj problem i poboljšale otpornost društava. Međutim, Crna Gora nije među tim državama, i u prethodnih nekoliko godina osim generalne osude i etiketiranja medija koji objavljuju dezinformacije Vlada nije preduzela aktivne korake u borbi sa ovim fenomenom.\nCDT je, na osnovu dokumentacione baze formirane kroz rad platforme Raskrinkavanje.me, ali i komparativne analize modela koje implementiraju razvijene demokratije, već davao predloge za zakonodavne i institucionalne promjene, ali i za pokretanje saradnje sa medijima i drugom zainteresovanim akterima u borbi protiv dezinformacija.\nJedan od tih predloga je i pokretanje posebnog Fonda za podršku medijima u borbi protiv dezinformacija, koji bi se finansirao iz državnog budžeta. Iz Fonda bi bili podržani projekti medija koji su usmjereni na provjeru tačnosti činjenica u okviru redakcija, uključujući finansiranje novinara, obuku osoblja, uvođenje novih alata i tehnologija za provjeru činjenica i sl.\nSnažni i nezavisni mediji su presudni za razvoj zdrave demokratije, i u vremenu „post-istine“. Mediji koji proizvode tačne, pouzdane i kvalitetne vijesti, oni koji znaju da su moguće greške i te greške su spremni da priznaju već dugo su ugroženi od politički ili ekonomski motivisanih kreatora dezinformacija, pojedinaca i organizovanih grupa koje ih šire i koje svojim djelovanjem guše medijski prostor i onemogućavaju kvalitetno i objektivno informisanje građana.\nIako danas provjeru činjenica (fact-checking) rade najčešće specijalizovane organizacije, to je koncept koji je potekao upravo iz medija, početkom 20. vijeka. Danas samo neke velike redakcije imaju namjenske osobe za provjeru činjenica, ili čak velike timove poput onoga u njemačkom Der Spiegelu. Većina medija, usljed ubrzavanja objavljivanja informacija i ekonomskih problema koji ih pogađaju, suočena je sa smanjenjem resursa za internu provjeru i profesionalnu brigu, te svu odgovornost nose autori članaka. O tome najslikovitije govori činjenica da se dešavalo da su novinari, u prethodnom periodu, hapšeni zbog objavljivanja dezinformacija.\nUsvajanje naše inicijative treba da prati dijalog između Vlade i predstavnika medija o mogućim modelima saradnje uz javno demonstriranje posvećenosti suzbijanju dezinformacija, kroz neku vrstu sporazuma ili zajedničke izjave.\nNovi Zakon o medijima predviđa budžetsko finansiranje projekata u oblasti informisanja preko Fonda za podsticanje pluralizma i raznovrsnosti medija. Međutim, promocija medijske pismenosti i medijskog profesionalizma je tek jedna i nizu i to posljednja stavka za koju se mogu opredijeliti sredstva iz ovog Fonda. CDT razumije aktuelni ekonomski trenutak ali smo uvjereni da izdvajanje relativno malog iznosa novca i kreiranje posebnog fonda za borbu protiv dezinformacija ne bi bio trošak nego investicija u demokratiju koja bi se višestruko vratila. Ovo društvo više nema vremena da čeka na promjene.\nZa napredak ka EU neophodni dijalog i snažne institucije


Naslov: FK Partizan Beograd pet svi 16, 2008 10:57 pm\nEvo ovde ce mo o Partizanu\ni bez nacionalzima molim\nNaslov: Re: FK Partizan Beograd pet svi 16, 2008 11:00 pm\nTrener fudbalera Partizana Slaviša Jokanović rekao je da veruje u osvajanje tri boda na poslednjem meču sezone koji "crno-beli" igraju na svom stadionu protiv Hajduka, čime bi se približili na korak do titule šampiona. "Sutra igramo poslednji meč na svom stadionu i verujem da ćemo pružiti još jednu dobru partiju. Ovaj tim igra prilično dobro tokom cele sezone i nadam se da ćemo sutra protiv Hajduka imati veliku podršku navijača", izjavio je Jokanović na konferenciji za novinare.\nTrener Partizana smatra da je Hajduk nezgodan rival, što je pokazao u poslednjih osam mečeva, u kojima je zabeležio četiri pobeda i četiri remija.\n"Hajduk je uvek bio nezgodan rival za nas, u šta smo se uverili i poslednji put kada smo gostovali u Kuli. Oni se nalaze u veoma dobroj formi, ali im još uvek fale bodovi za opstanak u ligi", kazao je Jokanović.\nPobedom nad Hajdukom, uz kiks Crvene zvezde protiv OFK Beograda, Partizan bi već u subotu mogao da osvoji titulu prvaka Srbije.\n"Sutra nećemo imati vremena tokom meča da osluškujemo šta se dešava na meču našeg 'večitog' rivala, Naravno da nas taj rezultat interesuje, ali prioritet je da mi savladamo Hajduk. U svakom slučaju, cilj nam je da u poslednja dva meča osvojimo šest bodova i dođemo do titule", istakao je Jokanović.\nŠef stručnog štaba Partizana ni sutra neće moći da računa na povređenog Milana Vješticu, dok će o Nenada Đorđevića koji ima parne žute kartone doneti odluku pred početak utakmice.\nĐorđević može da bira da li propustiti sutrašnji meč protiv Hajduka ili duel poslednjeg kolu sa Napretkom u Kruševcu.\nPartizan dva kola pre kraja ima 71 bod, tri više od Crvene zvezde.\nUtakmica između Partizana i Hajduka igra se u subotu od 18 sati na stadionu u Humskoj.\nJokanović se osvrnuo i na ideju predsednika UEFA Mišela Platinija o formiranju regionalne balkanske lige.\n"Nisam previše razmišljao o tome. Kada bi se pojavili uslovi za realizaciju takvog projekta i kada bi to bila želja klubova i navijača, to takmičenje donelo bi poboljšanje kvaliteta. Nisam siguran, međutim, da je Platini dovoljno dobro upoznat sa svim problemima koje smo imali na ovim prostorima", izjavio je Jokanović na konferenciji za novinare.\nJokanović je istakao da bi prvo trebalo podići kvalitet srpskog fudbala i vratiti publiku na stadione.\n"Sve nas interesuje da gledamo dobar, lep fudbal i da stadioni budu puni na svakoj utakmici. Naš posao je da prvo vratimo veru u fudbal u Srbiji. Mislim da je Partizan zahvaljujući partijama koje pruža ove sezone počeo da vraća gledaoce na stadione", naveo je Jokanović.\nMišel Platini juče je izjavio da bi klubovi iz zemalja bivše Jugoslavije bili mnogo kvalitetniji, a stadioni puni, kada bi se osnovalo regionalno takmičenje, po uzoru na neke druge sportove.\nNaslov: Re: FK Partizan Beograd ned svi 18, 2008 2:04 am\nTrener fudbalera Partizana Slaviša Jokanović rekao je da je njegova ekipa uz dosta problema uspela da pobedi kulski Hajduk sa 1:0, ali je dodao da "crno-beli" ne smeju da razmišljaju kao da je prvenstvo gotovo.\n"Zadovoljan sam učinkom svoje ekipe, pogotovo što se Hajduk branio veoma organizavano. Pokušavali smo sa svih strana da im damo gol i na kraju smo ipak uspeli da dodjemo do tri boda. Poslednjih nekoliko meseci govorio sam da je svaki meč finale. Sada nam je preostala još jedna utakmica u Kruševcu i to je pravo finale", rekao je Jokanović na konferenciji za novinare.\nŠef stručnog štaba "crno-belih" istakao je da njegov tim sada ima nedelju dana da se što bolje pripremi za meč poslednjeg kola u Kruševcu.\n"Imaćemo još pet treninga do utakmice u Kruševcu i potrudićemo se da ih što bolje odradimo. Verujem da ćemo sledeće nedelje završiti prvenstvo onako kako svi očekujemo i osvojiti titulu", kazao je Jokanović.\nTrener Hajduka Miroslav Vukašinović, čiji je tim zahvaljujući pobedi Borca nad Smederevom praktično izborio opstanak u Superligi, čestitao je Partizanu na pobedi i rekao da su "crno-beli" na dobrom putu ka osvajanju titule.\n"Čestitam Jokanoviću, koji je talentovan trener, na pobedi. Mi smo svesno prepustili sredinu terena Partizanu, a njihov golman praktično nije imao posla. U drugom poluvremenu igrali smo malo opuštenije, zbog pobede Borca. Ne želim navijački da se opredeljujem, ali mislim da je Partizan na putu da u Kruševcu potvrdi osvajanje titule", rekao je Vukašinović.\nNa pitanje da li je u drugom poluvremenu finansijer Hajduka Nikola Džomba preuzeo od njega vodjenje tima, Vukašinović je rekao:\n"Džomba se tako ponaša, ali ne zato što ima loše namere, već zato što ga drugačije shvata. Generalno, u našem fudbalu ima mnogo stvari koje nisu uobičajene. Mogu samo da kažem da su moji momci heroji, jer su u poslednjih sedam meseci radili u lošim uslovima. Zbog svega toga, za nas je igranje u Superligi ravno Ligi šampiona", objasnio je Vukašinović.\nKolo pre kraja Partizan ima 74 boda, tri više od Crvene zvezde.\nNaslov: Re: FK Partizan Beograd


- Razlog za takvu odluku je taj što smatramo da Vibor Handžić ne može biti predsjedavajući jer je on kao i premijer iz reda ostalih - kazao je Čelik, javlja Fena.\nDodaje da je Viteškić ujedno i najstarija zastupnica u Skupštini, što je u skladu s Poslovnikom, koji predviđa da Skupštinom može predsjedavati najstariji zastupnik.\nU sporazumu stoji da se potpisuje u cilju stvaranja pretpostavki normalizacije rada Skupštine KS, a samim tim i donošenja odluka kojim bi se osiguralo kontinuirano finansiranje korisnika budžeta KS, to jest pružanja usluga korisnicima Zavoda zdravstvenog osiguranja te Službe za zapošljavanje KS, ali i donijele potrebne odluke o izboru predsjedavajućeg.\n- Svi akteri bi trebali danas ovo potpisati što ćemo predložiti na zasjedanju Skupštine KS u 13 sati. Ukoliko se to ne desi možemo ostaviti rok i ponedjeljak za potpisivanje Sporazuma i odblokiramo procese u Kantonu Sarajevo – izjavio je Čelik te pozvao novinare na narednu pres-konferenciju koju je zakazao u 13.30 sati u prostorijama Kantona Sarajevo.\nNa roštiljanju zaklao kumovog psa\tPožar u zgradi "Integrala" u Banjaluci


Simić: Iguman vodi kampanju protiv sopstvene države\nBeta 13. avgusta 2018. 21:45\nPotpredsednik Srpske liste Igor Simić kritikovao je večeras igumana kosovskog manastira Visoki Dečani Savu, ocenjujući da on svakodnevno vodi kampanju protiv sopstvene države, jer ideja razgraničenja Kosova u svojoj osnovi ima nameru da spreči sva eventualna buduća etnička čišćenja.\n„Dragutin (Sava) Janjić lobirajući svakodnevno za zamrzavanje konflikta na Kosovu i Metohiji zapravo radi u korist nestanka našeg naroda sa ovih prostora, ali i navija za razaranje spoljnopolitičkih i ekonomskih potencijala Republike Srbije, koja jeste naš jedini pouzdani zaštitnik“, saopštio je Simić.\nRanije danas iguman Sava oglasio se na Fejsbuk stranici i naveo da bi prihvatnjem dogovora o razgraničenju Srba i Albanca, Evropa prihvatila etničko čišćenje Kosova i Metohije kao legitimno rešenje, što bi bio opasan presedan sa nesagledivim posledicama.\nPotpredsednik Srpske liste, stranke koja okuplja kosovske Srbe, ocenio je i da Janjić svoje objave na društvenim mrežama piše na engleskom kako bi se „dodvorio sponzorima jednostrano proglašene kosovske nezavisnosti, kako bi oni mogli da blagovremeno vide i valorizuju njegovo antisrpsko delovanje“.\n„Kakav je to čovek i duhovnik koji vodi svakodnevnu kampanju protiv vlasti sopstvene države (ako je Srbija njegova država), a sa smeškom preseca vrpce sa Agimom Čekuom?“, upitao je Simić u saopštenju.\nTVRD pre 1 godine\nA kakva je to Srpska lista koja je u koaliciji sa teroristima tačijem haradinajem itd.


Vesić: SBB nema svoj strujomer, građani plaćaju struju umesto njih - Studio B\nVesić: SBB nema svoj strujomer, građani plaćaju struju umesto njih Studio B\nBeogradBeograd Pocetna 19. 07. 2019. 14:12:42\nU svakoj zgradi u Beogradu gde postoji SBB neophodno je da postoji i poseban i strujomer koji meri njihovu potrošnju struje, rekao je zamenik gradonačelnika Goran Vesić gostujući u redovnoj rubrici Studija B „Pitajte zamenika gradonačelnika“.\nVesić je rekao da SBB nigde nema svoj strujomer i da građani plaćaju struju umesto njih.\n„Kada kažem da SBB krade struju to znači da sve to možete da vidite na brojnim stubovima javne rasvete gde su postavili brojne ojačivače koji koriste struju koju plaćaju građani“, rekao je zamenik gradonačelnika.\n„Da bi svi ti kablovi bili isečeni neophodno je da se prođe određena procedura“, dodao je.\nVesić je apelovao na sve građane i stambene zajednice da obavezno prijave javnom stambenom u koliko primete da SBB koristi njihovo zajedničko brojilo, kao što se to ispostavilo u slučaju stanara u Drinčićevoj ulici.\nVesić je rekao da će Sportski Centar „Gale Muškatirović“, koji je sada u nadležnosti grada, imati bolju uslugu i rešiti sve probleme koji su nastali lošim upravljanjem opštine Stari grad.\nGovoreći o odluci grada da sportski centri ubuduće budu u nadležnosti grada, Vesić je podsetio da svi bazeni, uključujući i bazen u Sportskom Centru „Gale Muškatirović“, moraju da budu u funkciji građana. On je podsetio da opština Stari Grad nije brinula o tom sportskom centru, nije plaćala račune za struju, vodu, grejanje, pa su dugovi toliki da je bazen može da bude zatvoren ukoliko dođe inspekcija.\nVesić je rekao da će novi Statut grada, koji treba da bude usvojen krajem meseca, dati veća ovlašćena opštinama i regulisati mnoge probleme uključujući i pitanje održavanja groblja u Beogradu. On je rekao da Beograd im 200 groblja koja su gradska, opštinska, ali i privatna.\nZamenik gradonačelnika je podsetio na nedavnu odluku skupštine grada da čuveni francuski general Pijaron de Mondezir dobije ulicu u Beogradu.\n„To, takođe, znači da je u budućnosti neophodno izlazizi u susret svim onim gradovima koji, poput Beča ili Brisela imaju trg i ulicu nazvanu po Beogradu, i na sličan način uzvratiti, ali i to da je neophodno preispitati postojanje naziva onih ulica koje nose imena gradova koji, sa druge strane, nemaju ni jednu ulicu ili trg nazvanu po srpskoj prestonici“, zaključio je Vesić.